text:
Unokoshesa Zvawakapiwa Here?
“Takagamuchira . . . mudzimu unobva kuna Mwari, kuti tizive zvinhu zvatakapiwa nomutsa naMwari.”
1. Mashoko api anowanzotaurwa nevakawanda?
VANHU vakawanda vanotaura kuti munhu anozoona kukosha kwechinhu chaaiva nacho kana chisisipo. Zvakamboitikawo kwauri here izvozvo? Kana munhu akakura achiwana zvinhu zvakawanda haawanzozvikoshesa. Somuenzaniso, mwana anokurira mumhuri yakapfuma angasakoshesa zvinhu zvakawanda zvaanenge ainazvo. Izvozvo zvinogona kuitika kune vamwe vechiduku. Nemhaka yokushaya ruzivo, vangasaziva zvinhu zvinonyanya kukosha muupenyu.
2, 3. (a) VaKristu vechiduku vanofanira kungwarirei? (b) Chii chingatibatsira kuti tikoshese zvatinazvo?
2 Kana uri wechiduku, chii chaunokoshesa? Vechiduku vakawanda vari munyika vanonyanya kukoshesa pfuma muupenyu. Vanoda mabasa anovapa mari yakawanda, dzimba dzakanaka, kana kuti zvigadzirwa zvemagetsi zvichangoburwa. Asi kana munhu achikoshesa izvozvo chete, ane imwe pfuma inokosha yaanenge asiri kuwana. Pfuma iyoyo ukama hwakanaka naMwari. Zvinosiririsa kuti vanhu vakawanda mazuva ano havasati vatombotanga kutsvaka pfuma iyi. Imi vechiduku makarerwa nevabereki vechiKristu munofanira kungwarira kuti musatadza kuona kukosha kwepfuma yamakawana ine chokuita nokunamata. (Mat. 5:3) Kusakoshesa ukama hwako naJehovha kunogona kuzokukanganisa kweupenyu hwako hwose.
3 Asi unogona kuita kuti izvozvo zvisaitike kwauri. Chii chichakubatsira kuti ukoshese pfuma yokunamata yawakapiwa? Ngatikurukurei mienzaniso yomuBhaibheri inogona kutibatsira kuona kuti nei tichifanira kukoshesa nhaka yedu. Mienzaniso yatichakurukura haingobatsiri vechiduku chete asi inobatsirawo muKristu mumwe nomumwe kuti akoshese zvaakapiwa naJehovha.
HAVANA KUKOSHESA NHAKA YAVO
4. Rugwaro rwa1 Samueri 8:1-5 rwunoti vanakomana vaSamueri vaiva vanhu vakaita sei?
4 MuBhaibheri mune vamwe vanhu vakapiwa nhaka yaibva kuna Mwari asi havana kuikoshesa. Izvi ndizvo zvakaitika mumhuri yomuprofita ainzi Samueri uyo akashumira Jehovha kubva achiri muduku uye aiva neukama hwakanaka naMwari. (1 Sam. 12:1-5) Samueri aiita zvakanaka chaizvo, asi vanakomana vake Joeri naAbhija havana kumutevedzera uye vakatoita zvakaipa. Bhaibheri rinoti ‘vaitsaudzira pakutonga.’
5, 6. Vanakomana vaJosiya uye muzukuru wake vakaitei?
5 Izvi zvakafananawo nezvakaitwa nevanakomana vaMambo Josiya. Josiya akaratidza muenzaniso wakanaka pakunamata Jehovha. Pakawanikwa bhuku roMutemo waMwari akariverengerwa, akaita zvose zvaaigona kuti atevedzere zvaidiwa naJehovha. Akaita kuti munyika iyoyo musava nevanhu vainamata zvidhori nevaiita zvemidzimu uye akakurudzira vanhu kuti vateerere Jehovha. (2 Madz. 22:8; 23:2, 3, 12-15, 24, 25) Zvechokwadi Josiya akasiyira vanakomana vake nhaka yakanaka chaizvo. Nokufamba kwenguva, vanakomana vaJosiya vatatu uye muzukuru wake vakava madzimambo asi hapana kana mumwe wavo akaratidza kuti aikoshesa nhaka yaainge asiyirwa.
6 Mwanakomana waJosiya ainzi Jehoahazi paakava mambo, akaita “zvakaipa pamberi paJehovha.” Akatonga kwemwedzi mitatu chete uye akaiswa mujeri nemumwe Farao wekuIjipiti ndokuzofa ari nhapwa. (2 Madz. 23:31-34) Akazotsiviwa nemukoma wake Jehoyakimu uyo akatonga kwemakore 11. Haanawo kukoshesa nhaka yaibva kuna baba vake. Nemhaka yokuti Jehoyakimu aiita zvakaipa, Jeremiya akaprofita nezvake achiti: “Achavigwa sezvinoitwa mbongoro hono.” (Jer. 22:17-19) Mumwe mwanakomana waJosiya ainzi Zedhekiya uye muzukuru waJosiya ainzi Jehoyakini vakavawo madzimambo uye havana kutevedzera zvinhu zvakanaka zvaiitwa naJosiya.
7, 8. (a) Soromoni akakanganisa sei ukama hwake naJehovha? (b) Tinodzidzei pane zvakaitwa nevanhu vanotaurwa muBhaibheri vakatambisa nhaka yavo yokunamata?
7 Mambo Soromoni ane zvakawanda zvaakawana kubva kuna baba vake Dhavhidhi. Kunyange zvazvo akabva mumhuri yakasimba pakunamata uye aimboita zvakanaka pakutanga, akazopedzisira asisakoshesi ukama hwake naMwari. “Panguva yokukwegura kwaSoromoni, madzimai ake akanga atsausa mwoyo wake kuti atevere vamwe vanamwari; uye mwoyo wake hauna kuva wakakwana kuna Jehovha Mwari wake somwoyo wababa vake Dhavhidhi.” (1 Madz. 11:4) Soromoni akapedzisira asisafarirwi naJehovha.
8 Zvinosuruvarisa kuti varume ava vose vakatambisa mukana wakanaka wavaiva nawo wokuti vazive Jehovha uye vaite zvaanoda. Asi havasi vechiduku vose vasina kukoshesa nhaka yavakasiyirwa. Ngatikurukurei nezvevamwe vakaita zvakanaka vaunogona kutevedzera.
VAIKOSHESA ZVAVAINGE VAPIWA
9. Vanakomana vaNoa vakaratidza sei kuti vaikoshesa nhaka yavakapiwa nababa vavo? (Ona mufananidzo uri panotangira nyaya ino.)
9 Vanakomana vaNoa vakaita zvakanaka chaizvo. Baba vavo vakanzi naMwari vavake areka yakakura kuti vaponese mhuri yavo. Zviri pachena kuti vanakomana vaNoa vakaona kuti zvaikosha kuteerera Jehovha. Vakashanda pamwe chete nababa vavo pakuvaka areka uye vakapindawo muareka. (Gen. 7:1, 7) Vaiva nechinangwa chei? Genesisi 7:3 inoti vakaisa mhuka muareka ‘kuti vachengetedze marudzi adzo ari mapenyu panyika pose.’ Vanhu vakaponawo. Kukoshesa kwaiita vanakomana vaNoa nhaka yavakawana kuna baba vavo, kwakaita kuti vanhu vasatsakatike panyika. Vanakomana ava vakabatsirawo kutangazve kunamata kwechokwadi panyika yakachena.
10. VaHebheru vana vaiva kuBhabhironi vakaratidza sei kuti vaikoshesa chokwadi chavainge vadzidza?
10 Pashure pemazana emakore, vamwe vakomana vana vechiHebheru vakaratidza kuti vainge vadzidza kuti chinonyanya kukosha muupenyu chii. Hananiya, Mishaeri, Azariya naDhanieri vakaendeswa kuBhabhironi muna 617 B.C.E. Vechiduku ava vaitaridzika zvakanaka uye vaiva nenjere zvokuti vaigona kungorarama sezvaiita vamwe vaBhabhironi. Asi havana kudaro. Zvavakaita zvinoratidza kuti vakayeuka nhaka yavo, kureva zvavainge vadzidziswa. Vakomana vana ava vakazokomborerwa naJehovha nokuti vakaramba vachiita zvavakadzidziswa vachiri vaduku.
11. Jesu akashandisa sei zvaakadzidza kuna Baba vake kubatsira vamwe?
11 Hatingamboti tataura nezvevanhu vaiita zvakanaka kana tisina kutaura nezveMwanakomana waMwari, Jesu. Ane zvinhu zvakawanda zvaakadzidza kuna Baba vake, uye aizvikoshesa chaizvo. Kukoshesa kwaaiita zvaakapiwa kunooneka mumashoko ake okuti: “Ndinotaura zvinhu izvi sokudzidziswa kwandakaitwa naBaba.” (Joh. 8:28) Aidawo chaizvo kuti vamwe vabatsirwe nezvaakadzidza kuna Baba vake. Akaudza boka revanhu kuti: “Ndinofanirawo kuzivisa mashoko akanaka oumambo hwaMwari kune mamwe maguta, nokuti ndakatumirwa izvozvi.” (Ruka 4:18, 43) Akabatsira vadzidzi vake kuona kuti vaisafanira ‘kuva venyika’ nokuti vanhu venyika havakoshesi zvinhu zvokunamata.
KOSHESA ZVAWAKAPIWA
12. (a) Rugwaro rwa2 Timoti 3:14-17 runoshanda sei kune vechiduku vakawanda mazuva ano? (b) VaKristu vechiduku vanofanira kufunga nezvemibvunzo ipi?
12 Sezvainge zvakaita vechiduku vatakurukura nezvavo, unogonawo kunge wakarerwa nevabereki vanonamata Jehovha Mwari. Kana zvakadaro, zvinotaurwa neMagwaro nezvaTimoti zvinogona kushandawo kwauri. (Verenga 2 Timoti 3:14-17.) Vabereki vako ‘vakakudzidzisa’ nezvaMwari wechokwadi uye kuti ungamufadza sei. Zvimwe vabereki vako vakatanga kukudzidzisa uchiri mucheche. Izvi zvinofanira kunge zvakaita kuti “uve akachenjera kuti uwane ruponeso uchishandisa kutenda muna Kristu Jesu” uye zvinofanira kunge zvakakubatsirawo kuti uve “akashongedzerwa zvakakwana” kuita basa raMwari. Mubvunzo unokosha iye zvino ndewokuti, Uchakoshesa zvawakapiwa here? Izvi zvingada kuti uzviongorore. Zvibvunze kuti: ‘Ndinonzwa sei nokuva mumwe wezvapupu zvakawanda zvakatendeka? Ndinonzwa sei nokuva mumwe wevanhu vashoma vari panyika vanozivikanwa naMwari? Ndinokoshesa ropafadzo yakakura yokuziva chokwadi here?’
13, 14. Vamwe vaKristu vechiduku vanosangana nemuedzo upi, asi nei kusiri kuchenjera kuti vabvume kukundwa nemuedzo iwoyo? Taura muenzaniso.
13 Vamwe vechiduku vakarerwa nevabereki vechiKristu vangatadza kuona musiyano weparadhiso yedu yokunamata newenyika yaSatani. Vamwe vakatomboda kuona kuti upenyu munyika iyoyo yaSatani hwakaita sei. Asi ungasvetukira mumugwagwa uchida kungonzwa kuti kurohwa nemotokari kunorwadza sei here? Haungambodaro! Saka hapanawo chikonzero chokuzvipinza “mumatope ezvakaipa” munyika ino kuti ungonzwa chete kuti zvinorwadza sei.
14 Gener, uyo anogara kuAsia akakurira mumhuri yechiKristu. Akabhabhatidzwa aine makore 12. Asi paainge achiri kuyaruka akatanga kufarira zvinoitwa munyika. Anoti: “Ndaida kumboravirawo runonzi rusununguko nevanhu vari munyika.” Gener akatanga kurarama semunhu wenyika asi kumba kwavo achiita semuKristu. Mukomana uyu paakazosvitsa makore 15, ainge ava kuitawo zvakaipa zvaiitwa nevaaitamba navo. Ainge ava kunwa doro uye kutuka vanhu sezvaingoitawo shamwari dzake. Gener, pamwe neshamwari dzake vaitamba sinuka uye mitambo yepamakombiyuta ine kurwisana zvokuti aiwanzosvika kumba usiku. Asi nokufamba kwenguva, akatanga kuona kuti zvinhu zviri munyika hazviiti kuti uwane mufaro wechokwadi. Kwaingova kudzingana nemhepo. Paaitaura nezvokudzoka kwaakaita muungano akati: “Ndinombonzwa ndichida kuita zvinhu zvakaipa asi makomborero andinowana kubva kuna Jehovha akawanda kupfuura miedzo iyoyo.”
15. Vechiduku vakarerwa nevabereki vasiri vaKristu vanofanirawo kufunga nezvei?
15 Kune vamwewo vechiduku vari muungano vane vabereki vasiri vaKristu. Kana uri mumwe wavo, funga nezveropafadzo yakanaka chaizvo yawava nayo yokuziva Jehovha uye kumushumira. Panyika pane mabhiriyoni evanhu. Saka wakakomborerwa chaizvo kuvawo pakati pevanhu avo Jehovha akaita kuti vauye kwaari uye vaanozivisa chokwadi cheBhaibheri. (Joh. 6:44, 45) Munhu mumwe chete pavanhu 1 000 voga voga vari panyika akawana zivo yakarurama yechokwadi uye iwe uri mumwe wavo. Izvi hazviiti here kuti tose tifare pasinei nokuti takawana sei chokwadi? (Verenga 1 VaKorinde 2:12.) Gener anoti: “Ndinonzwa kutya pandinofunga nezvazvo. Ndiri ani zvangu ini kuti Jehovha, muridzi wezvinhu zvose zviripo, andizive?” (Pis. 8:4) Imwe hanzvadzi inogara kunogara Gener yakati: “Vana vechikoro vanofara chaizvo kana mudzidzisi wavo akavaziva. Asi kuzivikanwa naJehovha, Murayiridzi Mukuru, kunotokosha chaizvo!”
UCHAITEI?
16. VaKristu vechiduku vangaratidza sei kuti vakachenjera?
16 Kana ukafunga nezvekukosha kwakaita ropafadzo yauinayo, haunzwi uchida kutsunga kuramba uri pakati pevanhu vashoma vanoita zvakanaka muupenyu hwavo here? Kana ukadaro, unenge uchitevedzera vashumiri vaMwari vekare vakatendeka. Ikoko kuchenjera chaiko pane kungotevedzera zvinoitwa nevamwe vechiduku vanotambisa upenyu vasingatombofungi nezveramangwana.
17-19. Chii chinogona kukubatsira kuti usade kufanana nevanhu vari munyika?
17 Hazvisi nyore kusatevedzera zvinoitwa nenyika. Asi kuchenjera kuratidza kuti wakasiyana nenyika. Somuenzaniso: Funga nezvomunhu anenge achida kunomhanya kumakwikwi emaOlympics. Anofanira kutorega kuita zvimwe zvinhu zvinoitwa nevakawanda kuti azosvika pachidanho ichocho. Zvimwe anofanira kurega kuita zvimwe zvinhu, zvinogona kumupedzera nguva kuti akwanise kunyatsodzidzira kumhanya. Asi kurega zvinhu izvozvo kuchaita kuti awane nguva yakakwana yokuzvirovedza uye achakwanisa kuzadzisa chinangwa chake.
18 Vanhu vari munyika havafungi kuti zvinhu zvakaipa zvavanoita zvichavasvitsa kupi. Kana usingaiti zvinoitwa nevanhu vari munyika, uchirega kuita zvinhu zvakadai sounzenza izvo zvinogona kukanganisa ukama hwako naMwari, uchabatisisa “upenyu chaihwo.” (1 Tim. 6:19) Hanzvadzi yambotaurwa nezvayo yakati: “Kana ukashinga kutsigira zvaunotenda, unonyatsofara nezvaunenge waita. Zvicharatidza kuti une simba rokuramba kuita zvinodiwa nenyika yaSatani. Uyewo, uchaita seuri kuona Jehovha Mwari achidada newe uye achikunyemwerera! Pakadaro ndipo paunozoona kuti kusaita zvinoitwa nevanhu vari munyika kwakanaka.”
19 Kana munhu achingoraramira upenyu huripo iye zvino, anenge achitambisa upenyu. (Mup. 9:2, 10) Imi vechiduku kana muchifungisisa nezvechinangwa choupenyu uye mukana wamunawo wokurarama nokusingaperi, hamufungi here kuti kuchenjera kurega ‘kufamba sezvinoita mamwe marudzi’ morarama upenyu hune chinangwa?
20, 21. Kana tikaita zvisarudzo zvakanaka, tinova netariro yei, asi zvii zvatinofanirawo kuita?
20 Kana tikaita zvisarudzo zvakanaka, tinogona kuva neupenyu hunogutsa iye zvino uye tinova netariro ‘yokugara nhaka yenyika,’ kureva upenyu husingaperi. Kune makomborero akawanda zvisingaiti ari mberi atakachengeterwa. (Mat. 5:5; 19:29; 25:34) Asi Mwari haangotipi makomborero aya pasina zvataita. Anoda kuti timuteerere. (Verenga 1 Johani 5:3, 4.) Asi kana tikamushumira takatendeka iye zvino tinenge tichishandira zviripo!
21 Takakomborerwa chaizvo kuwana zvinhu zvakawanda kudai kubva kuna Mwari! Tine zivo yakarurama yechokwadi cheShoko rake uye tinonyatsonzwisisa chokwadi nezvake uye zvinangwa zvake. Tinofara chaizvo kuzivikanwa nezita rake uye kuva Zvapupu zvake. Mwari anotivimbisa kuti achatitsigira. (Pis. 118:7) Dai tose zvedu pasinei nokuti tiri vakuru kana vaduku tikaratidza kuti tinokoshesa nhaka yedu inobva kuna Jehovha uye kuti tinoda kuti ‘kukudzwa kuve kwaari nokusingaperi.’


c: text/html

text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
3 Zvino Joshua akafumomuka, iye nevanakomana vose vaIsraeri vakatama paShitimu+ vakasvika pedyo naJodhani; vakarara ipapo vasati vayambuka.
2 Naizvozvo kwapera mazuva matatu+ vatungamiriri+ vakapfuura nepakati pomusasa,
3 vakarayira vanhu, vachiti: “Pamunongoona areka yesungano yaJehovha Mwari wenyu, uye vapristi, vaRevhi, vakaitakura,+ ibvai matama munzvimbo yenyu, muitevere,
4 —asi ngapave nechinhambwe chakayerwa+ chemakubhiti anenge zviuru zviviri pakati penyu nayo; musaswedera pedyo nayo—kuti muzive nzira yamuchaenda nayo, nokuti hamuna kumbofamba nenzira iyoyo.”
5 Zvino Joshua akati kuvanhu: “Zvitsvenesei,+ nokuti mangwana Jehovha achaita zvinhu zvinoshamisa+ pakati penyu.”
6 Joshua akabva ati kuvapristi: “Simudzai areka yesungano+ mutungamirire vanhu.” Naizvozvo vakasimudza areka yesungano vakatungamirira vanhu.
7 Zvino Jehovha akati kuna Joshua: “Nhasi ndichatanga kukukudza pamberi pevaIsraeri vose,+ kuti vazive kuti ini zvandakava naMosesi+ ndichavawo newe.+
8 Uye iwe—urayire+ vapristi vari kutakura areka yesungano, uchiti, ‘Pamunongosvika pamucheto pemvura yaJodhani, mumire+ muJodhani.’”
9 Zvino Joshua akati kuvanakomana vaIsraeri: “Swederai kuno muteerere mashoko aJehovha Mwari wenyu.”
10 Pashure Joshua akati: “Muchaziva kuti Mwari mupenyu ari pakati penyu+ neizvi, uye kuti chokwadi achadzinga vaKenani nevaHiti nevaHivhi nevaPerizi nevaGigashi nevaAmori nevaJebhusi pamberi penyu.+
11 Tarirai! Areka yesungano yaShe wenyika yose iri kukutungamirirai ichipinda muJodhani.
12 Zvino torai varume gumi nevaviri pamadzinza aIsraeri, murume mumwe chete padzinza rimwe nerimwe.+
13 Tsoka dzevapristi vakatakura areka yaJehovha, Ishe wenyika yose, padzinongotsika mumvura yaJodhani, mvura yaJodhani ichaganhuka, iyo mvura inodzika ichibva kumusoro, uye ichamira sedziva rimwe.”+
14 Vanhu pavakatama pamatende avo nguva pfupi vasati vayambuka Jodhani, vapristi pavakanga vakatakura areka+ yesungano vachitungamirira vanhu,
15 uye pakangosvika vakanga vakatakura Areka paJodhani, uye tsoka dzevapristi vakanga vakatakura Areka dzanyura nechokumucheto kwemvura (zvino rwizi rwaJodhani runofashukira mahombekombe arwo ose+ mazuva ose okukohwa),
16 mvura yaidzika ichibva kumusoro yakabva yatanga kumira. Yakaungana sedziva rimwe+ kusvikira kure kwazvo kuAdhamu, guta riri kurutivi rweZaretani,+ iya yaidzika yakananga kugungwa reArabha, Gungwa roMunyu,+ ikapwa. Yakaganhuka, vanhu vakayambuka nepakatarisana neJeriko.
17 Munguva iyi vapristi vakanga vakatakura areka yesungano yaJehovha vakaramba vakamira vasingatsuduguki vari panyika yakaoma+ pakati paJodhani vaIsraeri vose pavakanga vachiyambuka panyika yakaoma,+ kusvikira rudzi rwose rwapedza kuyambuka Jodhani.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Joshua 3
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
Ongororo yakaitwa neMass Public Opinion, kana kuti MPOI, ichibatsirana nemamwe masangano akaita seAfrobarometer, yakaburitsa kuti vanhu vemuZimbabwe vane chivimbo zvikuru nemutungamiri wenyika, VaRobert Mugabe, yakonzera mutauro wakanyanya munyika.
Zvimwe zvakabuda muongororo iyi zvichabuditswa nemusi weChitatu. Vatsigiri veZanu-PF vanoti ongororo iyi inoratidza zvavagara vachitaura kare kuti VaMugabe vanodiwa nevanhu.
Asi vanopikisa vanoti ongororo iyi yakareva nepasipo.
Ongororo iyi inoti vanhu vemuZimbabwe vane chivimbo chakanyanya nevakuru vemachechi uye masangano akazvimirira oga.
Vanhu makumi matanhatu nevana kubva muzana vanonzi vane chivimbo naVaMugabe asi vanhu makumi mashanu nevatanhatu vachiti vane chivimbo nebato reZanu-PF.
Vanhu makumi mashanu kubva muzana vanonzi vane chivimbo neZimbabwe Electoral Commission sangano rinoona nezvesarudzo munyika. Vanhu zvikamu makumi matatu nezvitanhatu kubva muzana vanonzi vane chivimbo nevanopikisa.
Vanotungamira ongororo musangano reMPOI, VaStephen Ndoma, vanoti vakabvunza vanhu vanodarika churu nemazana maviri.
Mukuru wesangano reZimbabwe Democracy Institute, Doctor Pedzisayi Ruhanya, vanoti ongororo dzakadai dzinonetsa sezvo muZimbabwe musina kugadzikana nekuti vanhu vanotya.


text:
September 19-25
MAPISAREMA 135-141
Rwiyo 59 Nemunyengetero
Mashoko Ekusuma (3 min. zvichidzika)
PFUMA IRI MUSHOKO RAMWARI
“Takaitwa Nenzira Inoshamisa”: (10 min.)
Pis 139:14—Kufungisisa mabasa aJehovha kunoita kuti tiwedzere kumutenda (w07 6/15 21 ¶1-4)
Pis 139:15, 16—Masikirwo akaitwa muviri womunhu anoratidza uchenjeri hwaJehovha uye simba rake (w07 6/15 22-23 ¶7-11)
Pis 139:17, 18—Takasiyana nemhuka nokuti tinokwanisa kutaura uye kufunga (w07 6/15 23 ¶12-13; w06 9/1 16 ¶8)
-
Kuchera Pfuma muShoko raMwari: (8 min.)
Pis 136:15—Vhesi iyi inotibatsira sei kunzwisisa nyaya iri mubhuku raEksodho? (it-1-E 783 ¶5)
Pis 141:5—Mambo Dhavhidhi akadzidzei? (w15 4/15 30 ¶10)
Ndinodzidzei nezvaJehovha kubva pakuverenga Bhaibheri kwevhiki rino?
Ipfungwa dzipi dziri pakuverenga Bhaibheri kwevhiki rino dzandinogona kushandisa muushumiri?
-
Kuverenga Bhaibheri: (4 min. zvichidzika) Pis 139:1-24
SHANDA NESIMBA MUUSHUMIRI
Paunoona Munhu Kekutanga: (2 min. zvichidzika) wp16.5 16
Paunodzokera: (4 min. zvichidzika) wp16.5 16—Koka munhu wacho kumusangano.
Chidzidzo cheBhaibheri: (6 min. zvichidzika) fg chidzidzo 8, mubvunzo 5 ¶2—Batsira waunodzidza naye kuona kuti angashandisa sei zvaadzidza.
KURARAMA KWECHIKRISTU
Rwiyo 57
“Zvausingafaniri Kuita Pakudzidzisa Munhu Bhaibheri”: (15 min.) Kurukurai nevateereri nyaya yacho. Mapedza, varatidzei vhidhiyo inoratidza madzidzisiro akanaka neasina kunaka. Ngavavhure bhuku raBhaibheri Rinombodzidzisei? peji 29, ndima 7 kuti vafambirane nezviri muvhidhiyo.Kana yapera, mokurukura navo zvavaona. Yeuchidzai vanenge vaine zvikamu zvevadzidzi kuti kana vakaita zvatadzidza zvichaita kuti vasadya nguva.
Chidzidzo cheBhaibheri Cheungano: (30 min.) kr Tsamba Inobva kuDare Rinotungamirira uye chits. 1 ¶1-10
Kudzokorora Zvadzidzwa Uye Kutaura Zvichadzidzwa Vhiki Rinotevera (3 min.)
Rwiyo 30 Nemunyengetero


text:
CHITSAUKO 14
Jehovha Anopa “Rudzikinuro Mukutsinhana Nevakawanda”
1, 2. Bhaibheri rinorondedzera sei mamiriro ezvinhu evanhu, uye ndeipi nzira bedzi yokubuda nayo?
“ZVISIKWA zvose zvinoramba zvichigomera pamwe.” (VaRoma 8:22) Nemashoko iwayo muapostora Pauro anorondedzera mamiriro ezvinhu anonzwisa urombo atiri kuzviona tiri maari. Mukuona kwevanhu kunoratidzika sokusina nzira yokubuda nayo mukutambura, chivi, uye rufu. Asi Jehovha haagumirwi somunhu. (Numeri 23:19) Mwari weruramisiro akatigovera nzira yokubuda nayo munhamo yedu. Inonzi rudzikinuro.
2 Rudzikinuro ndicho chipo chaJehovha chikuru pane zvose zvaakapa vanhu. Runoita kuti kusunungurwa kwedu muchivi norufu kubvire. (VaEfeso 1:7) Ndirwo hwaro hwetariro youpenyu husingaperi, kungava kudenga kana kuti muparadhiso yepasi. (Ruka 23:43; Johani 3:16; 1 Petro 1:4) Asi rudzikinuro chii chaizvo? Runotidzidzisa sei pamusoro peruramisiro yakakura yaJehovha?
Chakaita Kuti Padikanwe Rudzikinuro
3. (a) Nei kwakazodiwa rudzikinuro? (b) Nei Mwari aisagona kungochinja chirango chorufu pavana vaAdhamu?
3 Rudzikinuro rwakazodikanwa nemhaka yechivi chaAdhamu. Nokusateerera Mwari, Adhamu akapa vana vake nhaka yourwere, kusuruvara, marwadzo, uye rufu. (Genesi 2:17; VaRoma 8:20) Mwari aisagona kungonzwa tsitsi ochinja mutongo worufu. Kuita kudaro kwaizova kusatevera mutemo wake pachake unoti: “Mubayiro unoripa chivi rufu.” (VaRoma 6:23) Uye kudai Jehovha aizoita kuti mitemo yake yeruramisiro isashanda, bongozozo nokusateerera mutemo munyika yose zvaizobata ushe!
4, 5. (a) Satani akachera Mwari sei, uye nei Jehovha aifanira kupindura pomero idzodzo? (b) Satani akapomera vashumiri vaJehovha vakavimbika chii?
4 Sezvataona muChitsauko 12, kupandukira kwomuEdheni kwakatomutsa nyaya hombe. Satani akapomera zita raMwari rakanaka. Nokudaro akapomera Jehovha kuva murevi wenhema nomutongi ane utsinye anongoita zvokurayira achitorera zvisikwa zvake rusununguko. (Genesi 3:1-5) Nokuita seakonesa chinangwa chaMwari chokuzadza nyika nevanhu vakarurama, Satani akapomerawo Mwari kuti akanga akundikana. (Genesi 1:28; Isaya 55:10, 11) Kudai Jehovha akanga angosiya zvaaipomerwa izvi zvisina kupindurwa, zvisikwa zvake zvizhinji zvinofunga zvingangodaro zvakarasawo chivimbo mukutonga kwake.
5 Satani akacherawo vashumiri vakavimbika vaJehovha, achivapomera kuti vaishumira Jehovha nokuda kwevavariro dzoudyire bedzi uye kuti kudai vaizomanikidzwa, hapana nomumwe wavo aizoramba akavimbika kuna Mwari. (Jobho 1:9-11) Nyaya idzi dzaikosha zvikuru kupfuura kuomerwa kwomunhu. Jehovha nenzira yakakodzera akanzwa kuda kupindura pomero dzokuchera dzaSatani. Asi Mwari aizogona kugadzirisa nhau idzi sei uyewo oponesa vanhu?
Rudzikinuro—Runoenzanirana
6. Ndeapi mamwe emashoko anoshandiswa muBhaibheri kurondedzera nzira yaMwari yokuponesa nayo vanhu?
6 Kugadzirisa zvinhu kwaJehovha kwaiva nengoni zvikuru uye kwakarurama chaizvo—uko kusina chero munhu angadai akakuronga. Asi, kwaiva nyore zvikuru. Kunowanzotaurwa nezvako sokutenga, kuyananisa, uye kudzikinura. (Pisarema 49:8; Dhanieri 9:24; VaGaratiya 3:13; VaKorose 1:20; VaHebheru 2:17) Asi pamwe shoko rinonyatsorondedzera zvinhu nomazvo nderakashandiswa naJesu pachake. Akati: “Mwanakomana womunhu akauya, kwete kuzoshumirwa, asi kuzoshumira nokupa mweya wake kuti uve rudzikinuro [chiGiriki, ly′tron] mukutsinhana nevakawanda.”—Mateu 20:28.
7, 8. (a) Shoko rokuti “rudzikinuro” rinorevei muMagwaro? (b) Munzirai umo rudzikinuro runobatanidza kuenzana?
7 Rudzikinuro chii? Shoko rechiGiriki rakashandiswa pano rinobva pashoko rechiito rinoreva “kusunungura, kuregedza.” Shoko iri raishandiswa kureva mari yaibhadharwa nokuda kwokusunungurwa kwevasungwa vehondo. Saka naizvozvo, rudzikinuro runogona kurondedzerwa sechimwe chinhu chinobhadharwa kuti udzose chimwe chinhu. MuMagwaro echiHebheru, shoko rokuti “rudzikinuro” (ko′pher) rinobva pashoko rechiito rinoreva “kufukidza.” Somuenzaniso, Mwari akaudza Noa kuti aifanira ‘kunama’ (rudzi rweshoko rakafananawo nerokuti kufukidza) areka netara. (Genesi 6:14) Izvi zvinotibatsira kunzwisisa kuti kudzikinura kunoreva kufukidza zvivi.—Pisarema 65:3.
8 Zvinonzwisisika kuti Theological Dictionary of the New Testament rinotaura kuti shoko iri (ko′pher) “nguva dzose rinoratidza chinhu chakaenzana,” kana kuti chinoenzanirana. Saka, chidziviro cheareka yesungano chaiva nechimiro chaienzanirana neareka yacho. Saizvozvowo, nokuda kwokudzikinura, kana kuti kufukidza chivi, mutengo unofanira kuripirwa unonyatsoenzana, kana kuti unonyatsofukidza chakanganiswa nechivi. Mutemo waMwari kuna Israeri nokudaro waitaura kuti: “Upenyu hunofanira kutsihwa noupenyu, ziso neziso, zino nezino, ruoko noruoko, rutsoka norutsoka.”—Dheuteronomio 19:21.
9. Nei varume vaiva nokutenda vakabayira zvibayiro zvemhuka, uye Jehovha akaona sei zvibayiro zvakadaro?
9 Varume vaiva nokutenda kubva kuna Abheri zvichienda mberi vakapa mhuka dzezvibayiro kuna Mwari. Mukuita kudaro, vakaratidza kuziva kwavo chivi uye kudikanwa kworudzikinuro, uye vakaratidza kutenda kwavo muchipikirwa chaMwari chorusununguko achishandisa “mbeu” yake. (Genesi 3:15; 4:1-4; Revhitiko 17:11; VaHebheru 11:4) Jehovha aitarisa zvibayiro zvakadaro achizvifarira ndokuratidza kutendera kwake vanamati ava. Kunyange zvakadaro, zvibayiro zvemhuka, kunyange zvakanakisisa, zvaingova zvechirango. Mhuka dzaisagona kufukidza chaizvo chivi chomunhu nokuti dzakaderera pavanhu. (Pisarema 8:4-8) Nokudaro, Bhaibheri rinoti: “Hazvibviri kuti ropa renzombe nerembudzi ribvise zvivi.” (VaHebheru 10:1-4) Zvibayiro zvakadaro zvaingova mufananidzo wechibayiro chorudzikinuro rwechokwadi rwaizouya.
“Rudzikinuro Runoenzanirana”
10. (a) Mudzikinuri aifanira kuenzana naani, uye nei? (b) Nei chibayiro chomunhu mumwe bedzi chaidikanwa?
10 “Vose vari kufa muna Adhamu,” akadaro muapostora Pauro. (1 VaKorinde 15:22) Naizvozvo rudzikinuro rwaifanira kubatanidza rufu rweakanyatsoenzana naAdhamu—munhu akakwana. (VaRoma 5:14) Hapana chisikwa chorumwe rudzi chaigona kuenzanisa chikero cheruramisiro. Munhu akakwana bedzi, mumwe akanga asiri muchirango chorufu rwaAdhamu, ndiye aigona kupa “rudzikinuro runoenzanirana”—rwaienzanirana zvakakwana naAdhamu. (1 Timoti 2:6) Zvaisazodikanwa kuti mamiriyoni asingaverengeki evanhu apirwe sezvibayiro kuitira kuti aenzane nomwana mumwe nomumwe waAdhamu. Muapostora Pauro akatsanangura kuti: “Chivi [chakapinda] munyika nemhaka yomunhu mumwe [Adhamu] norufu nemhaka yechivi.” (VaRoma 5:12) Uye “sezvo rufu ruripo nemhaka yomunhu,” Mwari akaita kuti kudzikinurwa kwevanhu kuve “kuripowo nemhaka yomunhu.” (1 VaKorinde 15:21) Sei?
“Rudzikinuro runoenzanirana nokuda kwavose”
11. (a) Mudzikinuri ‘aizoravira rufu nokuda kwevanhu vose’ sei? (b) Nei Adhamu naEvha vangadai vasina kubatsirwa norudzikinuro? (Ona mashoko omuzasi.)
11 Jehovha akaronga kuti ave nomunhu akakwana akapa upenyu hwake nokuzvidira sechibayiro. Maererano naVaRoma 6:23, “mubayiro unoripa chivi rufu.” Mukubayira upenyu hwake, mudzikinuri ‘aizoravira rufu nokuda kwevanhu vose.’ Nemamwe mashoko, aizoripa mubayiro wechivi chaAdhamu. (VaHebheru 2:9; 2 VaKorinde 5:21; 1 Petro 2:24) Pamutemo izvi zvaizova nemigumisiro yakakura. Nokubvisa chirango chorufu pavana vaAdhamu vanoteerera, rudzikinuro rwaizobvisa simba rokuparadza rechivi kubva pamudzi wacho chaipo. *—VaRoma 5:16.
12. Ipa muenzaniso wokuti kubhadharwa kwechikwereti chimwe kunobatsira sei vanhu vakawanda.
12 Kupa somuenzaniso: Fungidzira kuti unogara mutaundi umo vazhinji vanogaramo vanoshanda pane imwe fekitari huru. Iwe nevavakidzani vako munobhadharwa zvakanaka nokuda kwebasa renyu uye munorarama upenyu hwakanaka. Zvinodaro kusvika zuva iro fekitari yacho inovharwa. Nokuda kwechikonzero chei? Maneja wefekitari yacho apinda muuori, achiita kuti bhizimisi racho ribhuroke. Kamwe kamwe mapererwa nebasa, iwe nevavakidzani vako hamuchagoni kubhadhara zvikwereti. Madzimai, vana, nevakakukweretesai vanotambura nemhaka youori hwomunhu mumwe. Pane nzira yokubuda nayo here? Hungu! Mumwe munhu ane mari yokuti abatsire anosarudza kupindira. Anonzwisisa kukosha kwekambani yacho. Anonzwirawo tsitsi vashandi vayo vakawanda nemhuri dzavo. Naizvozvo anoronga kubhadhara chikwereti chekambani yacho ovhurazve fekitari yacho. Kudzimwa kwechikwereti chimwe ichocho kunobatsira vashandi vazhinji nemhuri dzavo uye vakavakweretesa. Saizvozvowo, kudzimwa kwechikwereti chaAdhamu kunobatsira mamiriyoni asingaverengeki.
Ndiani Anopa Rudzikinuro?
13, 14. (a) Jehovha akagovera vanhu rudzikinuro sei? (b) Rudzikinuro runobhadharwa kunaani, uye nei kubhadhara kwakadaro kuchikosha?
13 Jehovha bedzi ndiye aigona kugovera “Gwayana . . . rinobvisa chivi chenyika.” (Johani 1:29) Asi Mwari haana kungotumira chero ngirozi kuti izonunura vanhu. Asi akatumira Munhu aigona kupa mhinduro inogutsa, yokupedzisira kune zvaipomerwa vashumiri vaJehovha naSatani. Hungu, Jehovha akaita chibayiro chikuru chokutumira Mwanakomana wake akaberekwa ari mumwe oga, “aimufadza.” (Zvirevo 8:30) Nokuzvidira, Mwanakomana waMwari “akazvidurura” kubva pakuva wokudenga. (VaFiripi 2:7) Nenzira inoshamisa, Jehovha akatamisa upenyu nounhu hwomwanakomana wake wedangwe wokudenga kuenda kunhumbu yemhandara yechiJudha yainzi Mariya. (Ruka 1:27, 35) Somunhu, aizonzi Jesu. Asi mupfungwa yepamutemo, aigona kunzi Adhamu wechipiri, nemhaka yokuti akanga akaenzana zvakakwana naAdhamu. (1 VaKorinde 15:45, 47) Jesu naizvozvo aigona kuzvipa kuva chibayiro chorudzikinuro nokuda kwevanhu vanotadza.
14 Rudzikinuro irworwo rwaizobhadharwa kunaani? Pisarema 49:7 rinonyatsotaura kuti rudzikinuro runobhadharwa kuna “Mwari.” Asi Jehovha haasi iye anotanga kuronga nezvorudzikinuro here? Hungu, asi izvi hazvideredzi rudzikinuro kuti rungova kuchinjanawo hako kusina basa—zvakadai sokutora mari kubva mune imwe homwe woiisa mune imwe. Zvinofanira kunzwisiswa kuti rudzikinuro hakusi kuchinjanisa zvinhu, asi chiito chepamutemo. Nokupa muripo worudzikinuro, kunyange nokurasikirwa kwake kukuru, Jehovha akasimbisa kutsigira kwake kusingazununguki ruramisiro yake yakakwana.—Genesi 22:7, 8, 11-13; VaHebheru 11:17; Jakobho 1:17.
15. Nei zvakanga zvichikosha kuti Jesu atambure nokufa?
15 Muchirimo cha33 C.E., Jesu Kristu nokuzvidira akabvuma nhamo yakatungamirira kukubhadharwa kworudzikinuro. Akabvuma kusungwa achipomerwa nhema, akanzi aiva nemhosva, ndokuroverwa padanda rokuurayira. Zvakanga zvichidiwa here chaizvo kuti Jesu atambure kudaro? Hungu, nemhaka yokuti nhau yokuvimbika kwevashumiri vaMwari yaida kugadzikiswa. Zvinokosha kuti Mwari haana kubvumira rusvava Jesu kuurayiwa naHerodhi. (Mateu 2:13-18) Asi apo Jesu akanga ava munhu mukuru, akakwanisa kutsungirira simba rose rokurwisa kwaSatani achinyatsonzwisisa nhau dzacho zvizere. * Nokuramba “akavimbika, asina mhaka, asina kusvibiswa akaparadzaniswa nevanhu vanoita zvivi” pasinei nokubatwa noutsinye, Jesu akaratidza zvakakwana kuti Jehovha ane vashumiri vanoramba vakatendeka pakuedzwa. (VaHebheru 7:26) Saka, hazvishamisi kuti chinguvana asati afa, Jesu akadanidzira norukundo kuti: “Zvaitika!”—Johani 19:30.
Kupedza Basa Rake Rokudzikinura
16, 17. (a) Jesu akapfuudzira sei basa rake rokudzikinura? (b) Nei zvakanga zvichikosha kuti Jesu aoneke “pamberi paiye Mwari nokuda kwedu”?
16 Jesu aifanira kuzopedza basa rake rokudzikinura. Pazuva rechitatu Jesu afa, Jehovha akamumutsa kuvakafa. (Mabasa 3:15; 10:40) Nechiito chinokosha ichi, Jehovha haana kupa Mwanakomana wake mubayiro chete nokuda kwebasa rake rokutendeka asi akamupa mukana wokupedzisa basa rake rokudzikinura soMupristi Mukuru waMwari. (VaRoma 1:4; 1 VaKorinde 15:3-8) Muapostora Pauro anotsanangura kuti: “Pakauya Kristu somupristi mukuru . . . akapinda, aiwa, kwete neropa rembudzi nerenzombe duku, asi neropa rake pachake, kamwe chete zvechigarire munzvimbo tsvene akatiwanira kununurwa kusingaperi. Nokuti Kristu akapinda, kwete munzvimbo tsvene yakaitwa nemaoko, iri mufananidzo weiri chaiyoiyo, asi mudenga chaimo, zvino kuti aoneke pamberi paiye Mwari nokuda kwedu.”—VaHebheru 9:11, 12, 24.
17 Kristu aisagona kuenda neropa rake chairo kudenga. (1 VaKorinde 15:50) Asi, akatora zvaimirirwa neropa iroro: ukoshi hwepamutemo hwoupenyu hwake hwomunhu hwakabayirwa. Zvadaro, pamberi paMwari, akanopa ukoshi hwoupenyu ihwohwo sorudzikinuro kuchinjana nevanhu vanotadza. Jehovha akagamuchira chibayiro ichocho here? Hungu, uye izvi zvakava pachena paPendekosti ya33 C.E., apo mudzimu mutsvene wakadururwa pavadzidzi vanenge 120 muJerusarema. (Mabasa 2:1-4) Kunyange zvazvo izvozvo zvakanga zvichifadza, rudzikinuro ipapo rwakanga ruchiri kutotanga kubatsira nenzira inoshamisa.
Kubatsira Kworudzikinuro
18, 19. (a) Mapoka api maviri evanhu anobatsirwa nokuyananisa kunoitwa kuti kubvire neropa raKristu? (b) Nokuda kweavo ve“boka guru revanhu,” ndezvipi zvimwe zvavanobatsirwa nazvo zvino nomunguva yemberi norudzikinuro?
18 Mutsamba yake kuvaKorose, Pauro anotsanangura kuti Mwari akaona zvakanaka nokuna Kristu kuzviunganidzira zvimwe zvinhu zvose nokuita rugare kuburikidza neropa rakadeurwa naJesu padanda rokutambudzira. Pauro anotsanangurawo kuti kuyanana uku kunosanganisira mapoka maviri akajeka evanhu, kureva, “zvinhu zviri kumatenga” uye “zvinhu zviri pasi.” (VaKorose 1:19, 20; VaEfeso 1:10) Boka rokutanga iroro rinoumbwa nevaKristu 144 000 vanopiwa tariro yokushumira sevapristi vokudenga uye vachitonga semadzimambo pamusoro pepasi naKristu Jesu. (Zvakazarurwa 5:9, 10; 7:4; 14:1-3) Kuburikidza navo kubatsira kworudzikinuro zvishoma nezvishoma kuchashanda kuvanhu vanoteerera kwechiuru chemakore.—1 VaKorinde 15:24-26; Zvakazarurwa 20:6; 21:3, 4.
19 “Zvinhu zviri pasi” ndivo vanhu vari kutarisira kuzowana upenyu hwakakwana muParadhiso pasi pano. Zvakazarurwa 7:9-17 inovarondedzera ichivati “boka guru revanhu” vachapona pa“kutambudzika kukuru” kuri kuuya. Asi hazvidi kuti vamirire kusvika panguva iyoyo kuti vabatsirwe norudzikinuro. Vakato“geza nguo dzavo refu vakadziita chena muropa reGwayana.” Nemhaka yokuti vanotenda rudzikinuro, zvino vari kutogamuchira zvinobatsira zvomudzimu kubva pachipo chorudo ichocho. Vakaitwa vakarurama seshamwari dzaMwari! (Jakobho 2:23) Somugumisiro wechibayiro chaJesu, vanogona ‘kuswedera norusununguko rwokutaura kuchigaro choumambo chomutsa usina kufanirwa.’ (VaHebheru 4:14-16) Pavanokanganisa, vanokanganwirwa zvechokwadi. (VaEfeso 1:7) Pasinei nokusakwana, vanofara nokuva nehana yakachena. (VaHebheru 9:9; 10:22; 1 Petro 3:21) Saka kuyananiswa naMwari hachisi chimwe chinhu chiri kungotarisirwa, asi chinhu chiri kutoitika! (2 VaKorinde 5:19, 20) Mukati meMireniyamu zvishoma nezvishoma vacha“sunungurwawo muuranda hwokuora” uye pakupedzisira vacha“va norusununguko rune mbiri rwevana vaMwari.”—VaRoma 8:21.
20. Kufungisisa nezvorudzikinuro kunokuita kuti unzwe sei iwe pachako?
20 “Mwari ngaaongwe nokuna Jesu Kristu” nokuda kworudzikinuro! (VaRoma 7:25) Kushanda kworudzikinuro kuri nyore, asi kwakadzama zvakakwana zvokutishamisa kwazvo. (VaRoma 11:33) Uye nokurufungisisa kwedu nokuonga, rudzikinuro runobaya mwoyo yedu, ruchiramba ruchitiswededza pedyo naMwari weruramisiro. Kufanana nomunyori wepisarema, tine zvikonzero zvakawanda zvokurumbidza Jehovha se“unoda kururama nokururamisa.”—Pisarema 33:5.
^ ndima 11 Adhamu naEvha vangadai vasina kubatsirwa norudzikinuro. Mutemo waMosesi waitaura nheyo iyi pamusoro pemhondi yemaune: “Uye hamufaniri kugamuchira dzikinuro pamusoro poupenyu hwomuurayi, unofanira kuti aurawe.” (Numeri 35:31) Sezviri pachena, Adhamu naEvha vaifanira kufa nemhaka yokuti vachiziva uye vachida vakarega kuteerera Mwari. Nokudaro vakarasa tariro yavo youpenyu husingaperi.
^ ndima 15 Kuitira kuti aenzanise chivi chaAdhamu, Jesu aifanira kufa, kwete somwana akakwana, asi somurume akakwana. Yeuka, chivi chaAdhamu chaiva chemaune, chakaitwa achinyatsoziva zvizere kukomba kwechiito chacho nemigumisiro yacho. Naizvozvo kuitira kuti ave “Adhamu wokupedzisira” ofukidza chivi ichocho, Jesu aifanira kusarudza somunhu akura, achiziva, kuti arambe akavimbika kuna Jehovha. (1 VaKorinde 15:45, 47) Naizvozvo upenyu hwose hwokuvimbika hwaJesu—kusanganisira rufu rwake rwechibayiro—zvakashanda so“kururamisira kumwe.”—VaRoma 5:18, 19.


text:
MAZANO OKUTI MHURI IFARE
Zvamungaita Kana Mwana Wenyu Akaremara
CARLO * anoti: “Mwanakomana wedu Angelo ane chirwere cheDown syndrome. Kurwara kwake kunotipedza simba uye tinoshushikana. Fungidzira kuti unoda simba rakawanda zvakadini kuti utarisire mwana ane utano hwakanaka, chipeta simba iroro ka100. Dzimwe nguva zvinombovhiringidza magariro edu semurume nemudzimai.”
MIA: anoti: “Zvakaoma uye zvinotoda mwoyo murefu kuti udzidzise Angelo kuita chinhu chiri nyore. Pandinenge ndapera nokuneta, ndinowanzogumbukira murume wangu Carlo. Dzimwe nguva hatiwirirani pane zvimwe zvinhu uye tinopedzisira tava kupopotedzana.”
Unoyeuka here zuva rakaberekwa mwana wenyu? Hapana mubvunzo kuti waida chaizvo kumubata mumaoko. Zvisinei, kuvabereki vakaita saCarlo naMia, mufaro wavo unopedzisira wakanganiswa pavanoudzwa kuti mwana wavo anorwara kana kuti akaremara.
Une mwana akaremara here? Kana unaye unganetseka kuti uchazvigona here? Haufaniri hako kunetseka nokuti pane vabereki vakaita sewe vakakunda dambudziko iri. Ngatimbokurukura matambudziko matatu ane vakawanda uye kubatsirwa kwaungaitwa nemazano ouchenjeri ari muBhaibheri.
DAMBUDZIKO ROKUTANGA: UNOOMERWA NOKUBVUMA KUTI MWANA WAKO AKAREMARA.
Vabereki vakawanda vanonetseka chaizvo pavanoziva kuti mwana wavo anorwara. Vamwe amai vokuMexico vanonzi Juliana vanoti: “Vanachiremba pavakandiudza kuti mwanakomana wedu Santiago aiva nechirwere chinonzi cerebral palsy, handina kuzvibvuma. Zvakandidya mwoyo chaizvo.” Vamwe vanogona kuva nemaonero aiva nevamwe amai vokuItaly vanonzi Villana. Vanoti: “Ndakasarudza kuita mwana kunyange zvazvo zviine ngozi kuvakadzi vezera rangu. Iye zvino ndinozvipa mhosva pandinoona mwana wangu achinetseka neDown syndrome.”
Kana uchinetseka kana kuti uchizvipa mhosva, ziva kuti hausi woga unonzwa saizvozvo. Mwari paakasika vanhu akanga asina chinangwa chokuti varware. (Genesisi 1:27, 28) Haana kusika vabereki vachikwanisa kukurumidza kubvuma zvinhu zvakadai sokurwarirwa. Zvingori muropa kuti unetseke kana ukaziva kuti mwana wako akaremara. Zvinotora nguva kuti uzvibvume uye kuti ujairane nokurwara kwacho.
Ko kana uchifunga kuti ndiwe wakakonzeresa urema hwemwana wako? Yeuka kuti hapana munhu anonyatsonzwisisa kuti zvinhu zvakadai semagenes evabereki, nzvimbo yaunogara nezvimwewo, zvinoita sei pautano hwemwana. Asiwo unganzwa uchida kupomera wawakaroorana naye. Rwisa pfungwa iyoyo. Zvingatokubatsirai kana mukaisa misoro pamwe newawakaroorana naye moisa pfungwa dzenyu pakutarisira mwana wenyu.—Muparidzi 4:9, 10.
ZVAMUNGAITA: Dzidza nezvechirwere chemwana wenyu. Bhaibheri rinoti: “Nouchenjeri imba inovakwa, uye kubudikidza nokunzwisisa inosimbiswa.”—Zvirevo 24:3, Bhaibheri Dzvene muChiShona Chanhasi.
Unogona kudzidza zvakawanda mune mamwe mabhuku uye kunanachiremba. Ungafananidza kudzidza kwauchaita nezvedambudziko remwana wenyu nokudzidza mumwe mutauro. Pakutanga zvinenge zvakaoma asi unopedzisira wava kunyatsoziva.
Carlo naMia, vataurwa kwokutanga vakatsvaka mamwe mashoko ane chokuita nechirwere chemwana wavo kuna chiremba wavo uye kune rimwe sangano rinoona nezvechirwere chacho. Vanoti: “Izvi hazvina kungoita kuti tinzwisise matambudziko anokonzerwa neDown syndrome chete asiwo zvakaita kuti tizive kuti munhu ane chirwere ichi ane zvimwe zvaanokwanisawo kuita. Takaziva kuti mwanakomana wedu aizorarama achikwanisa kuita zvimwe zvinongoitwawo nevamwe. Izvozvo zvakatinyaradza chaizvo.”
EDZA IZVI: Nyanya kufunga zvinogonekwa nemwana wenyu. Rongai kuita zvimwe zvinhu pamwe chete semhuri. Kana mwana wenyu akakwanisa kuita zvinhu zvingaita sezvidiki, musanonoka kumurumbidza uye farai naye.
DAMBUDZIKO RECHIPIRI: UNONZWA KUNETA UYE UNOONA SOKUTI HAUNA KWOKUTURIRA NHAMO DZAKO.
Unganzwa sokuti kutarisira mwana wenyu akaremara kuri kukupedza simba. Jenney, vamwe amai vokuNew Zealand vanoti: “Mumakore okutanga pashure pokunge mwanakomana wangu abatwa chirwere chinonzi spina bifida, pose pandaida kuita rimwe basa ndainzwa ndarukutika uye ndaitanga kuchema.”
Rimwe dambudziko ringava rokuti unonzwa sokuti hauna shamwari dzinokubatsira. Ben ane mwanakomana ane chirwere chinonzi muscular dystrophy nechinonzi Asperger’s syndrome. Anoti: “Vakawanda vangasanyatsonzwisisa zviri kuitika muupenyu hwedu.” Unganzwa uchida chaizvo kutaura nemumwe munhu. Asi shamwari dzako dzakawanda dzinenge dzine vana vane utano hwakanaka. Saka ungazeza kuvaudza zviri kukunetsa.
ZVAMUNGAITA: Kumbira kubatsirwa nevamwe uye bvuma rubatsiro rwacho. Juliana ambotaurwa anoti: “Dzimwe nguva ini nomurume wangu tinonyara kukumbira kubatsirwa.” Zvisinei anowedzera kuti, “Takadzidza kuti tinotoda kubatsirwa nevamwe. Vamwe pavanotibatsira, hatizonyanyi kusurukirwa.” Kana shamwari yako kana kuti mumwe womumhuri akati anoda kugara nemwana wenyu pane chimwe chiitiko chinokosha kana kuti musangano wechiKristu, bvuma uchimuonga. Chimwe chirevo cheBhaibheri chinoti: “Shamwari yechokwadi ine rudo nguva dzose, uye ihama inoberekerwa kubatsira pakunenge kuine kutambudzika.”—Zvirevo 17:17.
Tarisirawo utano hwako. Sezvinongoitwa amburenzi inoramba ichiwedzerwa mafuta kuti irambe ichitakura varwere ichiendesa kuchipatara, unofanira kudya, kuekisesaiza uye kurara kuti uwanezve simba rokuramba uchienderera nebasa rokupepa mwana wako. Javier ane mwanakomana akaremara anoti: “Mwana wangu haakwanisi kufamba, saka ndinoona kuti ndinofanira kudya zvinovaka kuti ndikwanise kumusimudza. Ndini ndinogara ndichimutakura.”
Ungawana sei nguva yokutarisirawo utano hwako? Vamwe vabereki vanoita majana okutarisira mwana wavo. Izvi zvinoita kuti mumwe wavo awane nguva yokuzorora kana kuitawo zvimwe zvinhu. Unotofanira kurega zvimwe zvinhu zvisingakoshi kuti uwane nguva yokutarisira utano hwako kunyange zvazvo zvisiri nyore. Asi vamwe amai vokuIndia vanonzi Mayuri vanoti: “Zvishoma nezvishoma unopedzisira wajaira.”
Taura neshamwari yaunovimba nayo. Kunyange shamwari dzisina vana vakaremara dzinogona kukunyaradza. Unogonawo kunyengetera kuna Jehovha Mwari. Munyengetero unganyatsokubatsira here? Yazmin ane vana vaviri vane chirwere chinovatadzisa kufema zvakanaka chinonzi cystic fibrosis. Anoti: “Dzimwe nguva ndinowandirwa nezvokuita zvokuti ndinonzwa sokuti handichakwanisi kutsungirira.” Asi anowedzera kuti: “Ndinonyengetera kuna Jehovha kuti andinyaradze uye andipe simba. Ndinobva ndanzwa kuti ndava nesimba.”—Pisarema 145:18.
EDZA IZVI: Ongorora zvaunodya, kuti ndirini paunoekisesaiza uye kuti uri kurara kwenguva yakareba sei. Ona kuti ndezvipi zvimwe zvisinganyanyi kukosha zvaungarega kuti uwane nguva yokutarisira utano hwako. Gara uchiongorora uye uchigadziridza purogiramu yako pazvinenge zvakakodzera.
DAMBUDZIKO RECHITATU: UNONYANYA KUTARISIRA MWANA WAKO AKAREMARA KUPFUURA VAMWE VOMUMHURI.
Kurwara kwemwana kunogona kuchinja zvinodyiwa nemhuri, kushanya kwainoita uye nguva inotorwa nevabereki vaine mwana mumwe nomumwe. Izvi zvingaita kuti vamwe vana vanzwe sokuti havasi kutarisirwa zvakakwana. Uyewo vabereki vanogona kutora nguva yakawanda vachitarisira mwana ari kurwara zvovhiringidza magariro avo semurume nomudzimai. Vamwe baba vokuLiberia vanonzi Lionel vanoti: “Dzimwe nguva mudzimai wangu anondiudza kuti handina basa nemwanakomana wedu uye kuti iye ndiye ari kunyanya kumutarisira. Ndinonzwa sokuti haasi kundiremekedza uye dzimwe nguva ndinomupindura nehasha.”
ZVAMUNGAITA: Rongai kuita zvimwe zvinhu zvinofarirwa nevamwe vana venyu kuti vasaona sokuti hamuvafariri. “Dzimwe nguva tinoitira mwanakomana wedu mukuru zvaanofarira zvakadai sokumuendesa kuresitorendi,” anodaro Jenney ambotaurwa.
Kuti usimbise ukama hwako newawakaroorana naye, taura naye uye nyengeterai mose. Aseem, vamwe baba vokuIndia vane mwanakomana ane pfari vanoti: “Kunyange zvazvo dzimwe nguva ini nomudzimai wangu tichimbonzwa takaneta chaizvo uye takaora mwoyo, tinowana nguva yokugara pasi totaura uye kunyengetera. Mangwanani oga oga vana vedu vasati vamuka, tinokurukura ndima yeBhaibheri.” Vamwe vakaroorana vanokurukura vasati varara. Kukurukurirana uye kunyengetera nomwoyo wose kuchasimbisa imba yenyu panguva dzamunenge muchinyanya kunetseka. (Zvirevo 15:22) Mumwe murume nomudzimai vanoti, “Nguva dzatinonyanya kuyeuka tiri pamwe chete ndedziya dzatainge takanyanya kuomerwa noupenyu.”
EDZA IZVI: Rumbidza vamwe vana venyu nokutsigira kwavari kuita mwana wenyu anorwara. Gara uchitaura uye uchiita zvinoratidza kuti unoda uye unoonga zvinoitwa nevana venyu newawakaroorana naye.
RAMBA UINE TARIRO
Bhaibheri rinovimbisa kuti munguva pfupi iri kuuya Mwari achabvisa kurwara kwose nokuremara zviri kunetsa vechiduku nevakura. (Zvakazarurwa 21:3, 4) Panguva iyoyo, “Hakuna mugari wemo achati: ‘Ndiri kurwara.’” *—Isaya 33:24.
Pari zvino unogona kubudirira semubereki ane mwana akaremara. “Usaora mwoyo kana uchiona sokuti hapana chiri kumbofamba zvakanaka,” vanodaro Carlo naMia vambotaurwa. “Fungai nezvezvinhu zvinofadza pamwana wenyu, nokuti zvizhinji.”
^ ndima 3 Mazita ari munyaya ino akachinjwa.
^ ndima 29 Unogona kuverenga zvakawanda nezvevimbiso yeBhaibheri yokuti vanhu vachava noutano hwakanaka muchitsauko 3 chebhuku rinonzi Bhaibheri Rinombodzidzisei Chaizvo? rakabudiswa neZvapupu zvaJehovha.
ZVIBVUNZE KUTI . . .
- Ndinoita sei kuti ndirambe ndine utano hwakanaka, uye ukama hwakasimba naJehovha?
- Ndirini pandakapedzisira kurumbidza vamwe vana vangu nokubatsira kwavanoita?


text:
Tsamba Inobva kuDare Rinodzora
Vanodiwa Vamwe Vedu Veimba:
Tinofara zvikuru kukunyorerai pakutanga kwegore rino rinokosha kwazvo! Patinozosvika pakupera kwa2014, panenge patopfuura makore zana kubva Mambo wedu anodiwa Jesu Kristu paakatanga kutonga pakati pevavengi vake.—Pis. 110:1, 2.
Pakutanga kwegore rino rebasa, pamusangano wepagore weWatch Tower Bible and Tract Society of Pennsylvania, Dare reBhaibheri reShanduro yeNyika Itsva rakabudisa Bhaibheri reChirungu richangobva kukwenenzverwa rine shanduro yakanakisisa yeBhaibheri inowanika nevanhu. Jehovha akashandisa vanakomana vake vakaberekwa nomudzimu kuti vabudise Shanduro yeNyika Itsva yokutanga-tanga. (VaR. 8:15, 16) Izvozvo ndizvo zvinonyatsoita kuti shanduro iyi ive yakasiyana nedzimwe, handizvo here?
Kwemakore akawanda, Dare Rokunyora reDare Rinodzora rainyanya kukoshesa kushandurwa kweBhaibheri. Mazuva ano, Shanduro yeNyika Itsva inowanika yakazara kana kuti chikamu chayo mumitauro 121. Tinokukurudzirai kuti muratidze Jehovha kuti munokoshesa zvikuru Bhaibheri ramuinaro. Riverengei zuva nezuva mofungisisa zvamunenge maverenga. Mukadaro muchaswedera pedyo noMunyori waro, Jehovha Mwari.—Jak. 4:8.
Tinorwadziwa patinonzwa nezvemiedzo iri kusangana nehama nehanzvadzi dzedu dzinodiwa. Zvinonzwisisika kuti dzimwe nguva zvingavaomera kuti vafare nehama dzavo. Somuenzaniso, nguva pfupi yadarika upenyu hweimwe mhuri muAsia hwakapidiguka amai vacho pavakaerekana vaoma muviri. Vanachiremba vakavhiringidzika nazvo uye vakatadza kuvarapa. Zvinosuruvarisa zvikuru! Murume wacho ndiye ava kutochengeta mudzimai wake siku nesikati. Mwanakomana wavo nevanasikana vavo vaviri vari kuratidza muenzaniso wakanaka sevaKristu nokutsigira vabereki vavo nemwoyo wose. Mhuri iyi ine muenzaniso wakanaka pamwe chete nemi mose makakwanisa kutsungirira matambudziko akasiyana-siyana munogona kuwana mufaro unobva pakutsungirira miedzo yekutenda kwenyu. (Jak. 1:2-4) Jehovha anovimbisa vakazodzwa nemamwe makwai kuti tichafara kuti takaramba tichitsungirira miedzo, nokuti tichakomborerwa nechipo cheupenyu husingaperi!—Jak. 1:12.
Gore rakapera vanhu vakapinda Chirangaridzo vaiva 19 241 252. Zvinokurudzira kuona vakawanda kudaro vachikudza Jehovha naJesu Kristu nokupinda musangano unokosha kupfuura yose inopindwa nevanhu vaMwari pagore! Mumwaka weChirangaridzo, Jehovha akarumbidzwa zvikuru sezvo mamiriyoni akashumira semapiyona ebetsero muna March naApril. Zvinokurudzira zvikuru! Uye hamuna kufara here pamakanzwa kuti vaya vanoita upiyona hwebetsero panoshanya mutariri wedunhu vanogona kupinda musangano wemapiyona wose zvawo waanoitisa, kunyange zvazvo achishanya mumwedzi usiri waMarch kana April? Vane uchenjeri hwaMwari vanonzwisisa kukosha kwekuramba vachiita basa rekuparidza uye mabasa eungano. Kugara takabatikana kunotibatsira kuramba takatendeka uye takatsiga, zvichiita kuti tikunde kuedza kuri kuita Dhiyabhorosi kukanganisa kutenda kwedu uye kutitsausa.—1 VaK. 15:58.
Zvinokurudzira zvikuru kuona kuti mugore rebasa rapfuura, vanhu 277 344 vakaratidza kuzvitsaurira kwavo kuburikidza nokubhabhatidzwa mumvura uye vava mumugwagwa unoenda kuupenyu pamwe chete nehama dzavo pasi rose! (Mat. 7:13, 14) Ava vatsva vanoda kutsigirwa nesu kuti ‘vadzikamiswe pakutenda.’ (VaK. 2:7) Rambai muchikurudzirana kuti mutsungirire kusvikira kumugumo. (Mat. 24:13) “Taurai zvinonyaradza mweya yakaora mwoyo, tsigirai vasina simba, itirai mwoyo murefu vanhu vose.” (1 VaT. 5:14) Tinopedzisa tichiti dai mumwe nemumwe wedu ‘akaramba achinyengetera’ kuti: “Umambo hwenyu ngahuuye.”—1 VaT. 5:17; Mat. 6:10.
Tapota nakidzwai neBhuku Regore rino uye zivai kuti tinoda mumwe nemumwe wenyu imi vanoda Jehovha!
Hama dzenyu
Dare Rinodzora reZvapupu zvaJehovha


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
1 Ini Pauro,+ ndiri muapostora,+ asina kubva kuvanhu kana kugadzwa nomunhu, asi akagadzwa naJesu Kristu+ naMwari Baba,+ vaya vakamumutsa kubva kuvakafa.+
2 Ini nehama dzose dziri pamwe chete neni,+ tinonyorera ungano dzeGaratiya:+
3 Mutsa usina kukodzera kuwanwa norugare+ zvinobva kuna Mwari Baba vedu naShe Jesu Kristu ngazvive nemi.
4 Iye akazvipa nokuda kwezvivi zvedu+ kuti atinunure mumamiriro ezvinhu akaipa epanguva ino+ maererano nokuda+ kwaMwari wedu naBaba vedu,
5 ivo ngavakudzwe nokusingaperi-peri.+ Ameni.
6 Ndinoshamiswa kuti muri kukurumidza zvakadaro kubva pana Iye+ akakudanai nomutsa usina kukodzera kuwanwa waKristu+ muchienda kune mamwe mashoko akanaka akasiyana.+
7 Asi iwo haasi mamwe; kungoti chete kune vamwe vari kukunetsai+ vachida kutsaudzira mashoko akanaka pamusoro paKristu.+
8 Zvisinei, kunyange kudai isu kana ngirozi inobva kudenga yaizokuzivisai chimwe chinhu chichinzi mashoko akanaka, chinopfuura zvatakakuzivisai tichiti mashoko akanaka, iyo ngaive yakatukwa.+
9 Sezvatataura pamusoro apa, iniwo zvino ndinoti, Hazvinei kuti ndiani anokuzivisai chimwe chinhu achiti mashoko akanaka chinopfuura zvamakagamuchira,+ iye ngaave akatukwa.
10 Chokwadi, iko zvino ndava kuedza kunyengetedza vanhu here kana kuti Mwari? Kana kuti ndiri kutsvaka kufadza vanhu here?+ Kudai ndanga ndichiri kufadza vanhu,+ ndingadai ndisiri muranda waKristu.+
11 Nokuti hama, ndinokuzivisai kuti mashoko akanaka andakazivisa ndichiti mashoko akanaka haasi chinhu chomunhu;+
12 nokuti handina kuagamuchira achibva kumunhu, kana kuadzidziswa, asi ndakaita zvokuzarurirwa naJesu Kristu.+
13 Chokwadi, imi makanzwa nezvomufambiro wangu wekare muchiJudha,+ kuti ndakaramba ndichitambudza+ ungano yaMwari zvakanyanya uye ndichiiparadza,+
14 uye ndakanga ndichibudirira kwazvo muchiJudha kupfuura vazhinji vezera rangu mudzinza rangu,+ zvandakanga ndichishingairira+ kwazvo tsika+ dzemadzibaba angu.
15 Asi Mwari, iye akandiparadzanisa nedumbu raamai vangu paakandidana+ nomutsa wake usina kukodzera kuwanwa,+ akafunga kuti zvakanaka
16 kuti aratidze Mwanakomana wake achishandisa ini,+ kuti ndizivise mashoko akanaka pamusoro pake kune mamwe marudzi,+ ini handina kubva ndakurukura nenyama neropa.+
17 Uyewo handina kukwira kuJerusarema kune vaya vakanditangira kuva vaapostora,+ asi ndakaenda kuArabhiya, ndikadzokerazve kuDhamasiko.+
18 Zvino kwapera makore matatu ini ndakakwira kuJerusarema+ kunoshanyira Kefasi,+ uye ndakagara naye kwemazuva gumi nemashanu.
19 Asi hapana nomumwewo zvake wevaapostora wandakaona, kunze kwaJakobho+ munun’una+ waShe.
20 Zvino kana zviri zvinhu zvandiri kukunyorerai, tarirai! handisi kureva nhema+ pamberi paMwari.
21 Pashure paizvozvo ndakaenda+ kunzvimbo dzeSiriya neKirikiya.
22 Asi ungano dzokuJudhiya dzakanga dziri pamwe naKristu+ dzakanga dzisati dzamboona chiso changu;
23 dzaingonzwa chete kuti: “Murume uya aimbotitambudza+ zvino ava kuzivisa mashoko akanaka pamusoro pokutenda kwaaimboparadza.”+
24 Naizvozvo vakatanga kukudza+ Mwari nokuda kwangu.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
VaGaratiya 1
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
CHITSAUKO 3
Munhu Achagadzira Nzira Anozvarwa
JOHANI MUBHABHATIDZI ANOZVARWA UYE ANOPIWA ZITA
ZEKARIYA ANOTAURA BASA RICHAZOITWA NAJOHANI
Erizabheti ava pedyo nokusununguka. Hama yake Mariya yaita mwedzi mitatu ichigara naye. Iye zvino yasvika nguva yokuti Mariya aite rwendo rurefu kudzokera kumusha kwake kuNazareta. Pashure pemwedzi inenge mitanhatu iyewo achava nemwanakomana.
Mariya achingoenda, Erizabheti anosara achisununguka. Zvinofadza zvikuru kuti anobatsirwa pasina dambudziko, uye anosara ari mutano, iye nemwana wake. Erizabheti paanoratidza vavakidzani vake nehama dzake kamwana kake, vanomukorokotedza.
Mutemo wakapiwa vaIsraeri naMwari waiti kana mwana mukomana azvarwa, pazuva rechisere anofanira kudzingiswa kana kuti kuchecheudzwa uye anobva apiwawo zita. (Revhitiko 12:2, 3) Vamwe vane pfungwa yokupa mwana wacho zita rababa vake rokuti Zekariya. Asi Erizabheti anozviramba, achiti: “Aiwa, hazviiti! . . . achanzi Johani.” (Ruka 1:60) Uchiri kuyeuka here kuti ngirozi Gabrieri yakati mwana wacho aifanira kuzonzi Johani?
Hama nevavakidzani vanotsika madziro vachiti: “Pahama dzako hapana munhu ane zita irori.” (Ruka 1:61) Vachishandisa zviratidzo, vanobvunza Zekariya kuti anoda kuti mwanakomana wake apiwe zita rokutii. Zekariya anokumbira pokunyorera, onyora mhinduro yake yokuti: “Johani ndiro zita rake.”—Ruka 1:63.
Paanongonyora kudaro, inzwi rake rinobva radzoka. Kana uchiri kuyeuka, Zekariya anga asisagoni kutaura kubvira paakaratidza kusatenda zvakanga zvataurwa nengirozi kuti Erizabheti aizova nemwanakomana. Saka Zekariya paanotanga kutaura, vavakidzani vake vanoshamiswa vobvunzana kuti: “Chokwadi mwana uyu muduku achavei?” (Ruka 1:66) Vari kuona simba raMwari pamatumidzirwo aitwa Johani zita rake.
Azadzwa nomudzimu mutsvene Zekariya anozivisa kuti: “Jehovha Mwari waIsraeri ngaarumbidzwe, nokuti afunga nezvevanhu vake uye avanunura. Atimutsira nyanga yoruponeso mumba momushandi wake Dhavhidhi.” (Ruka 1:68, 69) Waari kuti “nyanga yoruponeso” ndiIshe Jesu, uyo asati aberekwa. Zekariya anoti Jesu achashandiswa naMwari “kuti, pashure pokunge tanunurwa pamaoko evavengi, atipe ropafadzo yokumuitira basa dzvene nokusatya nokuvimbika nokururama pamberi pake mazuva edu ose.”—Ruka 1:74, 75.
Zekariya anoti nezvemwanakomana wake: “Asi kana uri iwe, mwana muduku, uchanzi muprofita weWokumusorosoro, nokuti uchafanotungamira pamberi paJehovha kuti ugadzirire nzira dzake, kuti upe vanhu vake zivo inoponesa nokukanganwirwa zvivi zvavo, nokuda kwetsitsi huru dzaMwari wedu. Neidzi tsitsi mambakwedza achatishanyira achibva kumusoro, kuzovhenekera vaya vakagara murima nomumumvuri worufu, kuzotungamirira tsoka dzedu nokubudirira munzira yorugare.” (Ruka 1:76-79) Uprofita ihwohwo hunozokurudzira!
Pari zvino Mariya, anofanira kunge asvika kuNazareta. Achaita sei pazvichazivikanwa kuti ava nepamuviri sezvo asati aroorwa?


text:
Nhau 99: Mukamuri Rapamusoro
Zvino China usiku, mazuva mairi apashure. Jesu navaapostora vake 12 vauya kukamuri guru rapamusoro kuzodya chidyo cheDariko. Murume waunoona achibuda ndiJudhasi Iskarioti. Ari kundoudza vaprista mawanire avangaita Jesu.
Nezuro wacho, Judhasi akaenda kwavari ndokuvabvunza kuti: 'Muchandipeiko kana ndikakubetserai kubata Jesu?' Vakati: 'Masirivha 30.' Saka zvino Judhasi ari kundosangana naava varume kuti agovatungamirira kuna Jesu. Hakuzati kwakaipa here ikoko?
Chidyo cheDariko chapera. Asi Jesu zvino anovamba chimwe chidyo chaicho. Anopa vaapostora vake chingwa achiti: 'Chidyei, nokuti chinoreva muviri wangu uchapiwa nokuda kwenyu.' Tevere anovapa mukombe wewaini achiti: 'Inwei, nokuti inoreva ropa rangu, richadururwa nokuda kwenyu.' Bhaibheri rinochiidza kuti 'chidyo chamadekwana chaShe,' kana kuti 'chirairo chaShe.'
VaIsraeri vaidya Dariko kuvayeuchidza nezveapo ngirozi yaMwari yaka'darika' dzimba dzavo muEgipita, asi yakauraya matangwe mudzimba dzavaEgipita. Asi zvino Jesu anoda kuti vateveri vake vamuyeuke, uye mapire aakavaita upenyu hwake. Ndokusaka achivaudza kuchengeta ichi chidyo chaicho gore rimwe nerimwe.
Pashure pokudya Chidyo Chamadekwana chaShe, Jesu anoudza vaapostora vake kuva vakashinga navakasimba mukutenda. Pakupedzisira vanoimbira Mwari nziyo ibvei voenda. Zvino hwava usiku, zvimwe kupfuura pakati pousiku. Ngationei kwavanoenda.
Mateo 26:14-30; Ruka 22:1-39; Johane ganhuro 13 kusvikira ku-17; 1 VaKorinte 11:20.
Mibvunzo
- Sezvinoratidzwa mumufananidzo, nei Jesu nevaapostora vake 12 vari mukamuri guru repamusoro?
- Murume ari kubuda uyo ndiani, uye achaitei?
- Jesu anotanga kudya kunokosha kupi pashure pokupedza kudya Paseka?
- Paseka yaiyeuchidza vaIsraeri nezvechiitiko chipi, uye kudya kunokosha uku kunoyeuchidza vateveri vaJesu nezvei?
- Pashure poKudya Kwashe Kwemanheru, Jesu anoudzei vateveri vake, uye vanoitei?
Mibvunzo yokuwedzera
- Verenga Mateo 26:14-30.
Mateo 26:15 inoratidza sei kuti kutengesa Jesu kwakaita Judhasi kwaiva kwemaune?
Zvinangwa zvipi zviviri zvinoitwa neropa raJesu rakadeurwa? (Mat. 26:27, 28; Jer. 31:31-33; VaEf. 1:7; VaH. 9:19, 20)
- Verenga Ruka 22:1-39.
Satani akapinda muna Judhasi mupfungwa ipi? (Ruka 22:3; Joh. 13:2; Mab. 1:24, 25)
- Verenga Johane 13:1-20.
Nemhaka yezvinotaurwa pana Johane 13:2, Judhasi angashorwa here nokuda kwezvaakaita, uye vashumiri vaMwari vangadzidzei pane izvi? (Gen. 4:7; 2 VaK. 2:11; VaG. 6:1; Jak. 1:13, 14)
Muenzaniso upi unooneka une simba wakaratidzwa naJesu? (Joh. 13:15; Mat. 23:11; 1 Pet. 2:21)
- Verenga Johane 17:1-26.
Jesu akanyengeterera vateveri vake kuti “vave vamwe” mupfungwa ipi? (Joh. 17:11, 21-23; VaR. 13:8; 14:19; VaK. 3:14)


text:
Boeing 737-800 Jet2.com Package FSX & P3D
Size 80.1 MB
Downloads 86 305
Created 25-09-2014 19: 44: 28
Akachinja 04-09-2017 00: 58: 00
rezinesi Freeware
Auto-gadza: Installer VERSION 10
Munyori: Project Opensky, Alejandro Rojas Lucena, pasuru kubudikidza Chris Evans
Download KwaFSX & Steam Edition & P3D v1 v2 v3 v4 DirectX10 + + 3D Virtual Cockpit
Changelog Yakavandudzwa pa 04 / 09 / 2017: Zvino inobatana Prepar3Dv 4, Auto-Installer v10
Anoshamisa Boeing 737-800 kubva Project Opensky ruchaita dzakawanda vanhu vakawanda vasingazivi sei hwokugadza VC rive FSX chizvarwa womuenzaniso.
VC ndiyo Alejandro Rojas Lucena / FSND yakaisvonaka yakarongedzwa Boeing 737-800 VC. Iyi mienzaniso yeVC inosanganisira Kushanda wipers Shanduro dzeLCD Screens, EICAS, PFD, MFT. Autobrake shandura. Kuvhura vatyairi vedzesheni. Cabin Lights shandura. Realistic FMC. Zvimwe Zvechokwadi Zvechokwadi usiku VC mifananidzo. Pano pane tsika yeBoinging inonzwika inowanikwa kune imwezve yezvechokwadi. Kudzokorora naChris Evans, kugadziriswa na Mathieu Vos.
VC ndiyo Alejandro Rojas Lucena / FSND yakaisvonaka yakarongedzwa Boeing 737-800 VC. Iyi mienzaniso yeVC inosanganisira Kushanda wipers Shanduro dzeLCD Screens, EICAS, PFD, MFT. Autobrake shandura. Kuvhura vatyairi vedzesheni. Cabin Lights shandura. Realistic FMC. Zvimwe Zvechokwadi Zvechokwadi usiku VC mifananidzo. Pano pane tsika yeBoinging inonzwika inowanikwa kune imwezve yezvechokwadi. Kudzokorora naChris Evans, kugadziriswa na Mathieu Vos.
Boeing 737-800 Jet2.com Package FSX & P3D Download


text:
CHIDZIDZO 82
Jesu Anodzidzisa Vadzidzi Vake Kunyengetera
VaFarisi vaida kushamisira pane zvese zvavaiita. Kana vakabatsira munhu, vaingozviitira kuti vaonekwe nevanhu. Vainyengetera vari panzvimbo dzaiva nevanhu vakawanda kuti munhu wese avaone. VaFarisi vaibata nemusoro minyengetero mirefu, vozoidzokorora mumasinagogi nepamharadzano dzenzira kuti vanzwiwe nevanhu. Saka vanhu vakashamisika Jesu paakavaudza kuti: ‘Musanyengetera sevaFarisi. Vanofunga kuti Mwari achafadzwa nemashoko avo akawanda, asi handizvo. Pamunonyengetera munenge muchitaura naJehovha kwete nevanhu. Musadzokorora-dzokorora chinhu chimwe chete. Jehovha anoda kuti mumuudze zviri pamwoyo penyu.
‘Munofanira kunyengetera muchiti: “Baba vedu vari kumatenga, zita renyu ngaritsveneswe. Umambo hwenyu ngahuuye. Kuda kwenyu ngakuitwe panyika, sezvakunoitwa kudenga.”’ Jesu akavaudzawo kuti vaifanira kunyengetera kuti vapiwe zvekudya zvemusi iwoyo, kuti varegererwe zvivi zvavo uye zvimwewo zvavaida.
Jesu akati: ‘Musamborega kunyengetera. Rambai muchikumbira zvinhu zvakanaka kuna Baba venyu Jehovha. Hapana mubereki asingadi kupa mwana wake zvinhu zvakanaka. Kana mwanakomana wako akakukumbira chingwa, ungamupa dombo here? Kana akakukumbira hove, ungamupa nyoka here?’
Jesu akazotsanangura chidzidzo chiri panyaya iyi, achiti: ‘Kana muchigona kupa vana venyu zvipo zvakanaka, Baba venyu Jehovha vangazotadza kukupai mweya mutsvene here? Munofanira kungovakumbira chete.’ Unoita zvakataurwa naJesu here? Unonyengeterera zvinhu zvakaita sei?
“Rambai muchikumbira, uye muchapiwa; rambai muchitsvaga, uye muchawana; rambai muchigogodza, uye muchazarurirwa.”—Mateu 7:7


text:
Varairidzi munyika vanobatana nepasi rose mukucherechedza zuva reWorld Teachers' Day vachiti zvinhu hazvina kumira zvakanaka munyaya dzehupfumi izvo zviri kupa kuti vatadze kuriritira mhuri dzavo.
Vakawanda vanoti havasi kufara nezviri kuitika muZanu PF iyo iri kuisa pamusoro nyaya yekurwira achatsiva mutungamiri webato iri, VaRobert Mugabe, izvo zviri kuita kuti pave nekusawirirana muhurumende pakati pemakurukota, uye kuwedzerawo kuvhiringwa kwehupfumi hwenyika.
Studio7 inoburitsa zvamunofanirwa kuita kuitira kuti muwane mavhiza ekunogara pamwe nekushanda kuAmerica pasi pechirongwa chehurumende iyi, che Diversity Visa.
Vagari vekuMasvingo vochemachema vachiti dunhu ravo harisi kusimudzirwa nehurumende kuitira kuti vashanyi vanobva kunze kwenyika vashanyire nzvimbo dzakaita seGonarezhou National Park, Great Zimbabwe Monuments nedzimwe, vachiti mugwagwa unoenda kuMasvingo waparara.
Muchirongwa cheWomen’s RoundTable na8pm tiri kutarisa matambudziko akatarisana nenyika munyaya dzemari, uye zvinoshuvirwa nemadzimai kuti zviitwe.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318…
Vanoda kuteerera Studio7, tibateyi na7pm pamasaisai anoti 909 am ne 4930 Kilohertz paShortwave mazuva ose…
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu. Endai pa link iyi: https://www.facebook.com/voa.shona/


text:
Munyaradzi Gunduza
- SARUDZA vananyanduri vana vari muna Mutakunanzva Wenhetembo vanonyora nezvedingindira rehuori. Zvino chitsanangura zvinotaurwa maererano nehuori mudetembo rega rega rawasarudza. [25]
Ndasarudza nhetembo dzinoti; “Kumaruva Kwedu” naAlouis T. Sagota, “Mutsvene Ndiani?” naToyindepi M. Musiyiwa, “Kuvachairi Vemakombi” naNyevero Maruzani uye “Chiremera Chakatiremera” kubva kuna Francis Matambirofa.
Mudetembo raAlouis T. Sagota rinonzi “Kumaruva Kwedu”, anoti vamiririri venharaunda yavo vari kuita huori kuburikidza nekutsvaga mari nemazita everuzhinji vanotambudzika sepaanoti, “Vationa mifananidzo yedu ketye votora kuti vagonopemha kuwedzera pfuma yavo nehwedu urombo.” Nyanduri anoti rubatsiro rwavanopiwa sevanhu venharaunda harwusi kusvika mumaoko avo sepaanoti, “. . . netsitsi vobudisa dzisingasviki mangwana pasuro.” Nyanduri anoti zvinhu zvenharaunda zviri kudyiwa nevamiririri venzvimbo chete sepaanoti, “Pasuro dzinoenda kwasabhuku, kwadzinogoverwa nekuperera.”
Mudetembo rechipiri rinobva kuna Toyindepi M. Musiyiwa rinonzi “Mutsvene Ndiani?”, anoti vana vechikoro vave kuita mhirizhonga pamusoro pehuori huri kuitwa nevatungamiri venyika sepaanoti, “Vadzidzi havo bongozozo mumasitiriti nekuti vatungamiri venyika voparadza nyika nehuori.” Nyanduri anoti vanhu vakawanda havachadi huori huri kuitwa nevatungamiri venyika sepaanoti, “Maticha, magweta, marekichara, mapoka endudzi nendudzi vatomisa michinjikwa kuti varoverere vatungamiri.” Nyanduri anoti huori chirwere chinoparadza nyika sepaanoti, “Chokwadi iri idenda rinoodza musha.”
Kubva muna “Kuvachairi Vemakombi”, Nyevero Maruzani anoti vanhu vemutemo vari kupiwa vharamuromo mumigwagwa sepaanoti, “. . . nechiokomuhomwe chenyu yenyu miromo yavharwa.” Nyanduri anoti huori huri kuita kuti mhosva dzevanhu vanofamba nemakombi dzitsikwetsikwe sepaanoti, “Mhosva yomutyairi yavharwa nemari yefufuro?”
Nyanduri anoti huori huri kukonzera kuti vanhu varasikirwe neupenyu mumigwagwa sepaanoti, “Vanhu vose vari mukombi vofira mari yefufuro?”
Francis Matambirofa mudetembo “Chiremera Chakatiremera”, anoti vemutemo vakusiya vanhu vane mhosva nekuti vanenge vachipiwa mari sepaanoti, “Mapurisa, haiwa, ane mari nyangoikoromora, mugonyei?” Nyanduri anoti mukuferefetwa kwedzimhosva mave nehuori sepaanoti, “Nhasi vafeyi nevafeyewi unovawana vachiravana mikombe mumabhawa.”
Nyanduri anoti nhasi uno mabasa echiokomuhomwe aishoreka kare awandisa uye zvava kunetsa kuti abve muvanhu sepaanoti, “. . . uori nokuparara kwerudzi zvapfunya chisero.”
- Vananyanduri vari muna Mutakunanzva Wenhetembo vanofarira kunyora vachinyunyuta. Sarudza nhetembo shanu dzakanyorwa navananyanduri vakasiyana ugotsanangura kuti vanonyunyuta nezvei munhetembo yega yega. [25]
Ndawana nhetembo idzi: “Ndakushayai Amai” naBetty Mpofu, “Tinoda Ruyamuro Mwari” naNorlan Makwarimba, “Ndinongonzi Nyarara” naAbel Mauchi, “Mwana Wanhasi” naTineyi Chipise uye “Ndiri Chiiko mwanasikana?” naPeter Marimi.
Mudetembo raBetty Mpofu rinonzi “Ndakushayai Amai”, anonyunyuta kuti amai vake vave kukoshesa kutsvaga mari vachitadza kumupawo rudo rwaanoda sepaanoti, “Iyo mari chaiyo ingaita amai vangu here?” Nyanduri anonyunyuta kuti asuwa rudo rwamai vake sepaanoti, “Ndinoshuvira kubata rwaamai vangu ruoko.”
Kubva mudetembo raNorlan Makwarimba rinonzi “Tinoda Ruyamuro Mwari”, anonyunyuta achiti chipfambi chanyanyisa sepaanoti, “Takomberedzwa neruzhowa rweupombwe.”
Nyanduri ari kutsutsumwa kuna Mwari achiti vanhu vakupfeka mbatya dzinosiya miviri pachena sepaanoti, “Zvipfeko zvopfekwa kwave kushambadza zvakavanzika.”
Detembo retatu nderaAbel Mauchi rinonzi “Ndinongonzi Nyarara”, anotsutsumwa nekuti kushaya dzidzo kwake kwakuita kuti asave nechiremera sepaanoti, “Kusadzidza kwandiparira, handina rukudzo rwandinopiwa panyika.” Nyanduri anonyunyuta kuti ari kushanda zvakapfurikidza sepaanoti, “Nhasi basa hariperi kwandiri masikati nousiku, ndichatsvukira.”
Mudetembo rinonzi “Mwana Wanhasi”, Tineyi Chipise anonyunyuta pamusoro petsika dzemazuvano dziri kuita kuti vanhu vasaremekedzane paukama sepaanoti, “Vatezvara voitwa zvavo babamudiki.” Nyanduri anonyunyuta nekuti mazuvano pwere dzakutsvagawo bonde sepaanoti, “Bonde nhasi rozibwa nechana chine mukaka pamhuno.”
Ndinopedzisira nedetembo raPeter Marimi rinonzi “Ndiri Chiiko Mwanasikana?” Nyanduri anonyunyuta nekusawaniswa mukana wakakura wekuti aende mberi nechikoro sepaanoti, “Chomwanasikana chikoro chinoguma ndisina chitupa.” Nyanduri anonyunyuta nekugarwa nhaka nemunhu akura zvakanyanyisa kumudarika sepaanoti, “Kana yauya nhaka, chigaramapfihwa, ndinopiwa dana rine zera nababa vokubereka.”


text:
WASHINGTON —
Mutungamiri werimwe remasangano evatori venhau, reZimbabwe Union of Journalists, ZUJ, Dumisani Sibanda, anonzi ambokumbira kuti amire kuita basa rekutungamira ZUJ zvichitevera nyaya yaari kupomerwa.
Sibanda, uyo anoshanda saBureau Chief
weNewsDay kuBulawayo, ari kupomerwa mhosva yekubata zvisiri pamwero mumwe mudzimai anoshanda semutori wenhau.
Munyori mukuru weZUJ, VaFoster Dongozi, vati vatambira tsambamhozha yabva kuna Sibanda achikumbira kumbomira kutungamira sangano iri apo nyaya yake inenge ichizeiwa zviri pamutemo.
VaDongozi vati sesangano varwadzikana zvikuru nedanho iri asi havana zvavangaita sezvo nyaya iyi ichinangana neupenyu hwaSibanda pachake.
Asi vamwe vane ruzivo nezviri kuitika muZUJ vanoti dzimwe nhengo dzesangano iri ndidzo dzamanikidza Sibanda kumbosiya basa kudzamara achenurwa. Zvinonzi kwesvondo rose hutungamiri hweZUJ hwanga huchida kuti Sibanda ambomira basa sezvo zita remusangano raizosvibiswa kana akaramba ari panhongonya uku nyaya yake ichipinzwa mumatare edzimhosva.
Zvinonziwo dzimwe nhengo dzeZUJ dzanga dzichiti Sibanda arambe ari pabasa kudzamara awanikwa nemhosva kunyange hazvo nhengo dzanga dzichitsigira izvi dzange dziri shoma.
Sibanda akasarudzwa muna 2010 kuva mutungamiri weZUJ, achitora basa ranga richiitwa naVaMathew Takaona, avo vave nhengo yeZimbabwe Media Commission.


text:
MUTARE —
Varume vana vanoita basa rekukorokoza vachichera goridhe munzvimbo yeTsvingwe, kuPenhalonga vakafa neChina manheru mushure mekunge nzvimbo yavaichera goridhe, yawondomoka.
Mumwe wevarume ava akakuvara zvakaipisisa uye ari kurapwa pachipatara cheMutare Provincial Hospital.
Vakashaya mutsaona iyi ndiVa Wellington Chapeta, avo vange vave nemakore makumi maviri nemasere, VaMoses Chikwara, avo vange vava nemakore makumi maviri nematanhatu, VaVirimai Tembo, nemumwe angonzi Joshua. Hama dzevafi dzakaziviswa nezvarufu urwu.
Mugodhi wakadhirika uyu unonzi wanga wakadzika mamita anoda kusvika makumi maviri. Pawakadhirika, vanhu ava vakabva vadzvanyirirwa nemavhu, izvo zvakaita kuti vafe, kusara kwemunhu mumwe chete, uyo akakurumidza kubatsirwa.
VaChapeta vasiya vana vatatu nemudzimai, ukuwo VaChikwara vasiyawo vana vaviri nemudzimai, VaTembo vasiyawo mudzimai nevana vaviri. Asi hapana zvakawanda zvinozivikanwa nezva Joshua. Vakakuvara pachiitiko ichi vanonzi ndi VaJoseph Makoni, avo vari kurapwa muchipatara.
Munin’ina wemufi, Chapota, VaWellington Chapota, vanoti ivo vakapona nekuti vakange vasiri mumugodhi uyu.
Mumwe muvakidzani akange ari panzvimbo iyi, VaJeolousy Chipoka, vanoti njodzi iyi yakaitika vasingafungiri kuti zvakadai zvinogona kuitika. VaChipoka vanoti hapana hurongwa hwati hwavapo maererano nekuvigwa kwevanhu ava.
Asi VaChipoka vanoti pari zvino mhuri dzakawirwa nenjodzi iyi dzakatarisana nedambudziko rekushaya mari yekushandisa pakutenga zvakasiyana-siyana zvinodiwa pakuvigwa kwevanhu ava.
Muramu waVaChapeta, Amai Magaret Kandelo, vanoti vari kurwadziwa zvikuru sezvo sisi vavo vasara nemhuri pasisina anoiriritira.
Amai Debra Kandelo, mumwe muramu weVaChapeta, vanotiwo rufu rwemhando urwu rwaikwanisa kudzivirirwa dai vanhu ava vaiva nemabasa ane pundutso. Vati hurumende inofanirwa kuona kuti yagadzirisa zvehupfumi kuitira kuti vanhu vawane mabasa.
Mumiriri weMutasa South mudare reparamende, VaMisheck Kagurabadza, vanoti zvaitika izvi zvinosuwisa zvikuru sezvo vashaya ava vange vachiedza kuriritira mhuri dzavo.
Mutauriri wemapurisa mudunhu reManicaland, Inspector Enock Chishiri, vanoti havasati vava nezvizere maererano nezvakaitika kuTsvingwe kunyange vati vakanzwa nezvechiitiko ichi.


text:
Mapurisa anotsika nemotokari munhu ari kutungamirira kuratidzira kusatambira ma bond notes, munhu uyu achibva atyoka gumbo.
Varairidzi vanotambira mari dzavo nhasi asi vachitadza kutora mari dzavo mumabhanga.
Vagari vekuChinhoyi vanoti paramende iri kutambisa mari nenguva ichibvunza vanhu pfungwa dzavo pamari yema bond notes – iyo hurumende yakatodzika mutemo
Muchirongwa chedu che LiveTalk, nhasi tiri kutarisa nyaya yema bond notes yanetsa munyika.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave.
Musakanganwa kutifarira paFacebook peji redu reVOA SHONA nekudzvinya pakanzi LIKE.


text:
CHIPFUNDE, UZUMBA —
Vagari vemunzvimbo yekwaChipfunde mu Ward 8
mudunhu reUzumba vanoti vari kushungurudzwa nenzira dzakasiyana siyana nevatsigiri veZanu PF. Vagari ava, vazhinji vavo vari nhengo dzeMDC inotungamirwa naVaMorgan Tsvangirai, vanoti vari kurambidzwa kugaisa chibage pamwe nekutakura zvirimwa zvavo kuti vanozvitengesa kuHarare.
Munyori weMDC-T munzvimbo iyi, VaKasere Zaranyika, vanoti nekuda kwekushungurudzwa uku, vave kufamba makiromita anodarika gumi nemashanu kuenda kunogaisa panzvimbo yemabhizimisi yekwaKatiyo kunogaisa pamwe nekunokwira mabhazi ekuenda kuHarare.
VaZaranyika vanoti zvinokatyamadza kuti mutungamiriri wenyika, VaRobert Mugabe, nemutungamiriri wehurumende, VaMorgan Tsvangirai, vanogarokurudzira kuti vanhu vagarisane zvakanaka, asi pachine vamwe vachiri kushungurudza vamwe.
Mumwe mugari wemunzvimbo iyi, Amai Mwena Chigugu, vanoti zvinorwadza kuti zvirimwa zvavo zvave kuparara sezvo vachitora nguva yakareba vachifamba netsoko kuenda kunozvitengesa kumusika.
Mumwe mugari wemunzvimbo iyi, Amai Maureen Pfupa, vanotiwo vagari vemunzvimbo yavo vanoda kuti vekomiti inoona nezvekutevedzwa kwechibvumirano cheGlobal Political Agreement, kana kuti JOMIC, vamboshanyirawo dunhu ravo kuti vazogadzirisa matambudziko avo sezvo mapurisa asiri kutorera matanho vari kuisa mutemo mumaoko avo.
Mumwe mugari wenzvimbo iyi, VaGibson Mutegude vemuWard 8
, vanotiwo chave kutyisa ndechekuti vakadzi munzvimbo yavo vave kutyityidzirwa kuti kana vakasasiya MDC vachienda kuZanu PF vacharohwa zvakaipisa sezvakaitika muna 2008.
VaMutegude vanoti vese vakarova nekubhinya vanhu pasarudzo dzemuna 2008 havana kusungwa zvisinei kuti vakamhan’arirwa kumapurisa.
Hatina kukwanisa kutaura nemukuru weZanu PF munzvimbo iyi, VaCrispen Mashanga, kuti tinzwe divi ravo panyaya iyi.
VaMashanga ndemumwe weavo vari kupomerwa mhosva dzekushungurudza vanhu munzvimbo iyi.
Mumiriri weUzumba mudare reHouse of Assembly, VaSimbaneuta Mudarikwa, vanoti havana chavanoziva panyaya iyi vachiti ivo pachavo vanoda kuti vanhu vese vemuZimbabwe vagare zvakanaka zvinisei kuti ndevebato ripi.
VaMudarikwa vanotiwo kana paine munhu anorambidza vanhu kugaisa pachigayo chake, munhu iyeye ndiye ari kutorasikirwa nebhizimisi.
Vanotiwo ivo pachavo vane nechigayo chinofamba chichigaira vanhu munzvimbo yese yeUzumba vasingasarudze kuti munhu ndewebato ripi.
Zimbabwe iri kutarisirwa kuita sarudzo gore rino uye kubvira pakatanga kutaurwa nyaya dzesarudzo, nyaya dzemhirizhonga dzakabva dzakatanga kuwedzera munzvimbo zhinji munyika.


text:
Mutungamiri wenyika VaEmmerson Mnangagwa vaparura zviri pamutemo musangano wechimbi-chimbi webato riri kutonga reZanu PF uyo uri pakati izvozvi muHarare vachishoropodza chikwata cheG40 nekukanganisa kugadzikana kwebato.
VaMnangagwa havana kuita tsika yevaive mutungamiri weZanu PF, VaRobert Mugabe yekushoropodza bato rinopikisa reMDC pamwe nenyika dzekumawirira.
Vachitaura kuvatsigiri vebato ravo, VaMnangagwa vavimbisawo kuti sarudzo dzichaitwa gore rinouya dzichange dzakachena, uye dzichaitwa munguva yakatarwa.
Varumbidzawo mukuru wemauto, VaConstantino Chiwenga nekutungamira chirongwa chekugadzirisa bato cheOperationRestore Legacy, vakashoropodzawo vafungidzirwa kuti ndiMai Grace Mugabe, kunyange vasina zvavo kuvataura nezita, vachiti vaigaro vatuka pamisangano yevechidiki yaipindwa naVaMugabe nemudzimai wavo, vachiti kumisangano iyi kwainzi ivo VaMnangagwa vapwanyiwe musoro.
Vatiwo vachanyevenutsa mitemo inobata mararamiro engochani, vakawedzera vachiti vanoda kuumba nyika isina rusarura pachitariswa kwakarerekera munhu munyaya dzepabonde
VaMnangagwa vari kutarisirwa kudomwa zviri pamutemo semutungamiriri webato reZanu PF pamwe nekuti ndivo vachamirira bato iri musarudzo dzegore rinouuya.
Kana vakanga vatambira kudomwa kwavo, vari kutarisirwawo kuzodoma vatevedzeri vavo vaviri, mumwe wacho ari munhukadzi, zita raaAmai Oppah Muchinguri richikandwa munguvani vachinzi nemadzimai eZanu PF ndivo vakakodzera kuti vatore chigaro chemumwe mutevedzeri vemutungamiri webato.
Musangano uyu watanga VaMnangagwa nemudzimai vawo vachisima muti paRobert Mugabe Square apo pari kuitirwa musangano uyu.
Sachigaro wevakarwa hondo yerusununguko, VaChristopher Mutsvangwa, vanoti zvinofadza kuti musangano uyu unoitika apo Zimbabwe yakasununguka kubva kuhutongo hwehudzvanyiriri hwevaive mutungamiri wenyika VaRobert Mugabe.
VaMutsvangwa vanoti vari kufadzwa chose nemufaro une vanhu vari kupinda mukongiresi.
Nhengo yedare reparamende zvakare vakarwawo hondo yerusununguko, VaJoseph Chinotimba, vanoti kongiresi iri kufamba zvakanaka asi havasi kufara nenyaya yekuti vemapato anopikisa vari kuramba vachikuridzira kuti nyika irambe yakatemerwa zvirango zvehupfumi.
VaChinotimba vaudzawo Studio 7 kuti vanotarisira kuti musangano uyu uchabuda nechisungo chinoomesera vanoita zvehuwori.
Musangano wanhasi wakange wakarongwa nevaimbove mutungamiriri wenyika VaRobert Mugabe vasati vadzingwa basa nemauto.


text:
Amai Grace Mugabe nemapurisa vopomerwa mhosva yekusatevera mutongo weHigh Court wekuti vamire kuputsa dzimba dzevanhu vari papurazi reManzou iro vanoti vakapihwa nehurumende.
Dare reHigh Court rinoti vaimbova gurukota rezvekuchengetedzwa kwemukati menyika VaDidymus Mutasa vanokwanisa kuendeswa kumatare mbune panyaya yavari kupomerwa yekupambwa kwaMuzvare Jestina Mukoko. VaMutasa vainge vati hofisi yavo ndiyo inofanira kuendeswa kumatare.
Mumiriri weBritain muZimbabwe Amai Catriona Laing vanoti nyika yavo inoshuvira kuti Zimbabwe iite sarudzo dzakachena.
Vamwe vadzidzi vepaMidlands State University vanorohwa nemauto nemusi weMugovera.
Vakawanda munyika voshamisika nekurohwa kemutambi wetsiva Charles Manyuchi.


text:
Apo chikamu chechipiri chekunyoresa kuvhota chapinda muzuva rechitatu, vakaremara vari kuchema chema kuti nzvimbo dzekunyoresa hadzina zvikwanisiro zvekuti vasvike nyore.
Vakaremara vataura ne Studio 7 vati sangano reZimbabwe Electoral Commission, kana kuti ZEC, harina kuita chirongwa ichi richivafunga izvo zvichaita kuti vazhinji vavo vatadze kunyoresa kuvhota.
Sachigaro we Disability Amalgamated Community Trust, VaHenry Chivhanga, vanoti vakaremara vakasiiwa zvido zvavo mukunyoresa sezvo vanofamba ne ma wheel chair vasingakwanisi kupinda munzvimbo dzakawanda dziri kunyoreswa.
Vamwewo vati ZEC haina zvikwanisiro zvevasingaoni zvekunyoresa zvakaita se ma brail.
Mumwe wevakaremara, VaMoses Chitambo, vanotiwo ZEC yakavasiya kunze pachirongwa chekudzidziswa zvekunyoresa kuvhota nekuti haisi kuita nemitauro uye nzira dzinonzwikwa nevasingaoni pamwe nevasingatauri nekunzwa.
VaTavengwa Mazhambe, avo vanofamba nemadondoro, vatiwo ZEC iri kutyora kodzero dzevanhu vakaremara nekusaita kuti zvikwanisiro zvavo zvivepo pakunyoresa kuvhota vachiti vazhinji vavo vachatadza kunyoresa.
VaChivhanga vati vakaremara vanokwanisa kuvhota munyika vanosvika miriyoni asi zviuru zvishoma ndozvichakwanisa kunyoresa nenyaya yezvimhingamupinyi zvavari kusangana nazvo.
Vakurudzira ZEC kuti igadzirise nyaya yavo vakwanisewo kunyoresa seruzhinji rweZimbabwe.
Studio7 yatadza kubata mukuru weZEC muMasvingo, Va Zex Pudurai, avo vanga vasiri muhofisi mavo.
Vanhu vanoti vachiri kusangana nedambudziko rekushaiwa makomishina anosaina ma affidavit avo ehuchapupu hwekwavanogara kunyange makanzura nenhengo dzeparamende dzakanzi dzinyorere vanhu tsamba dzehuchapupu.
Chirongwa chepiri chinopera musi wa 13 Mbudzi gore rino, pozoitwa chikamu chechitatu munzvimbo dzakasiyana siyana.


text:
Hack of Cash Point Blank
Imwe yenzira dzakanakisisa Hack turusi akasunungurwa nhasi chikwata chedu. Nhasi isu vatanga Hack Cash Point Blank. Hack Uyu kuwedzera mari iri mutambo Points Blank.With Hack ichi, unogona kuwedzera mari risingagumi pamwe the clicks chete vashoma maminitsi mashoma . Hack Iri 100% dzavaisakwanisa kuona uye yoku- ose mavhiki maviri. Hack zviri nyore chaizvo kushandisa uye asina notupukanana.
Instructions :
- Download Hack of Cash Point Blank
- Mhanyai The Hack
- Sarudza Hack zvinhu zvaunoda
- Enter Username yako
- Click Tendeukai Cash
- Nakidzwa
Features:
- ANONGOKANGANWIRA CASH
- 100 % dzavaisakwanisa kuona uye njodzi
- Fast uye nyore kushandisa
- Free kuti Download


text:
Airport transfer Zurich
Your private taxi kuendesa kuZurich Airport kana kubva kuZurich Airport
+ 41 78 861 35 50
Nzvimbo Yenharaunda Kuendesa Zurich neStB inopa vatengi mukana wekutora mari shoma kubva uye kusvika Zurich Airport kuti auye. Vatyairi vanobatsira uye vanobatsira vane motokari dzakachena vanowanikwa. Kusvikira kuvanhu vane 7 kuburikidza nekufambisa.
Airport Transfer Zurich - Bhuku zvino uye ubhadhara nemutyairi
Iwe haufaniri kubhadhara nguva pfupi kuti ndege yedu iende Zurich. Iwe unogona kuraira nefoni kana kungoshandisa e-mail uye unobhadhara zvakananga kune mutyairi mutekisi mushure mokufamba.
Nzira yekubhadhara yako Zurich munhandare yekuendesa ndege
Tinobvuma mari muSwitzerland francs uye Euros. Zvose zvikwereti zvekwereti zvakadai seVisa, AMEX kana Mastercard. Paunokumbira, unogonawo kubhadharisa ndege yekuendesa Zurich nekadhi rechikwereti pamberi. Ingotidana isu mushure mekutsvaga kwako.


text:
Jah Prayzah pelted with stones at Chris Nyemba funeral – VIDEO
Prev Post
-
Why ma Zimba mamwe haana kukwana chokwadi nxaaah ndazvishaira mupanda chokwadi
-
Very good
-
Ummmm
-
Nhai vangani maboss anouya nemabag ecash kunhamo
-
Pfungwa shoma dzinonetsa akadZitakura..
-
Kusakwana tsvee kunorova vauraya nyika busy nemunhu asina mhosva nxa ngavasungweee
-
Iiiii hama apa wakaisa logo yacho uchitaura mashoko makuru akadai
-
Eh hapana chandatadza am being honest ka nhai Hilda Tanyanyiwa hanty mbavha ndodzauraya nyika and vanofanirwa kurohwa,?so logo re church rapinda papI pama ten commandments panotonzi usabe ufunge hako hama!
-
Hilda, there is nothing wrong he said, im an adventist too
-
KKK Efrem ndikukuona hangu
-
Kkklol munhu waMwari zvinorema
-
Kkk handina hangu chekutaura bro
-
Zvi affecta munhu wese… Tese tiri ma adventist
-
Vanhu varohwe hre sure bro
-
Zvinotibata tose nekuti tiri panyika asi kuzoti vanhu varohwe sure hre machristu kudawo kudzidza hangu
-
Forgive 77*7 . Ida muvengi wako
-
-
Akatadza nei kumbonobata maoko acho in tym zvakaiwana ngwarati
-
Manzwa kuti aitei here musati mapopota
-
ayitei
-
Aita sei?
-
Anoda kufarisa adakuvhaira parufu
-
Manje tamukiya nhasi
-
and wat did yu get out of t🤔🤔
-
Hapana hedu kungomuwachisa
-
Nhasi soja renyu tarichinja kuita roja
-
godo kurwadziwa nemunhu ndozvinoita marombe
-
Hamuive nyaya so nyararai patakanetsana na jah tisu topaziva
-
Cowerds
-
Nyarara shaz jah mumero
-
manje hamumutadzise kuimba
-
Uri dako mfana
-
Chipo cha JP hachibviswe nekumutema nematombo.Isoja rinosvika kure
-
Imi jah atijairira mhani imi haana kana kuuna kana cent akuuya nemamonya parufu vakuti vhurai nzira jah apinde
-
Chero mukati chii asi haazvipmhe futi
-
Iwe wabvisawo marii.
-
Hatina basa nemari yake asi ngaadzikame
-
dey makarova mhani ka JAH AKAAA
-
-
Nxaaah tsvina dzevanhu
-
kutadza kunotema vanhu vakukuita marombe musingashande … nxaaa idiots
-
Koo chii nhai??
-
Uuuuuum
-
if i tel u that i love u ooo,vasarce and gucci to ur bdy ooo ooo,tharty billion into account oo baby,na do na do ,na do gere gere whatever kkkk siyanai nana Davido hona wakutemwa nemabhotoro kwaMutamba
-
-
kkkķk
-
Supporting idiots?
-
The violent abuse is neverending.
-
ahhh veduweee
-
MMMMM
-
Why
-
Any reason ??
-
Haana kudhakwisa marombe ayo pa funeral
-
kwanzi Jah prayzer angaasina kubhadhara monya iroo for 3 mnths apa parufu pachoo arikunzi haana chaakabvisa
-
-
Kusakwana ane bank here vamwe havatoendi.hope haana kukuvara hake
-
Chisoja aka trainera kupi?
-
We are generally sick as Zimbo’s. jealous munhu aita cash avamuroyi
-
Jah pelted in Masvingo a few days ago, now pelted again at a funeral of all the places. Ugmmgh…needs spiritual guidance now.
-
Its obvious someone is behind this use yo common sense
-
-
Vanhu ava Havana kana nyadzi, zvakaoma ko mukazokuvadza nevana vasina mhosva
-
lack of maturity
-
Ndiye akati aite accident vamwe tinofarisa kana tichibva kumafaro ,plus vatema vanoda mari yei aisa tambira here .rongekai varume hakuna munhukadzi as ina brain kudaro
-
Godo maZimba yesesssss
-
Yoowe
-
Jah aripapi apa
-
Vanhu vatema godo munofa naro kunyangarirwa musasvotwe ne mari yake adiii mwana wevanhu kuda kungo mudzikisira nxaaaaa mapenzi evanhu
-
Taura hako..Godo chairo
-
-
Politics at play
-
Zvanga zvichiri zvefinaz here?
-
Vakutsividza shungu dzekusainda kumabasa, go and register to vote kwete kupedzera shungu munhu asina mhosva
-
Kumhata kwavo vanhu vacho vane machende akasvava kunge magaro aMugabe but anzwawo butter JP
-
iwe usangoonyoka mhani wadya madhoti here
-
iwe usangoonyoka mhani wadya madhoti here
-
Kkkkkkkkk
-
-
Asi ane maprevious?
-
Too much dependence on someone’s pocket can cause a unbearable pain when you lose that person… Just saying.
-
Stupid that was involved in a accident coming from his show. U such an idiot wanzwa
-
-
Kana muroyi akatozopiwa basa rekubika sadza pa finuz wani zvino rasta mati vadii aaaaaah regai aite mare
-
Haaana kukuvara here
-
Tipei chikonzero tizive chaaroverwa,
-
Kutonga kwaro Kkkkkkkkkkkkkkkk ratonga richimhanya nhasi Gamba
-
NYAYA YAKO YEKUDA KUFUMA IYI YAKUPINZA ,,,,,
-
Mmmmmmmm I suspect foul play here. This could be planed sabotage by some quaters of the political devide.
-
ipapo pfungwa dzekutemana dzanga dzisati dzavapo
-
Political sabotage
-
Hai pakamuipira midzimu yake yamupira gotsi hanzi watirasa…Tisu takati usimuke usvike pauri apa bt wakuti jamba,kubva mutraditional nhembe.nhembe kuenda kuchirungurira chake chekusiya makanga achienda kulabel.Apa naNovmbr uyu ma warning signs ngaagadzirise paarikuretsva coz atori pama1
-
Politics ting
-
kutadza kutema Mugabe pavote….kuita zvenhando….zvakadayi…..these are indications of lack of leadership…….ukaona vatungamiri vari mbavha nekutaura nhema woziva musha waparara……
-
tangaii imimi
-
-
Jah ibva wanyora song… * varume ndakatemwa nematombo seshiri *
-
Ko iye aibva atadzawo kubisawo kana bond zvaro here
-
Kana zvirizvo zvaakaita he deserved a thorough beating
Kana zvisizvo…sorry hake
-
Hanzi ndizvozvo but hey ma1 munhu haadi kutemwa kudaro
-
-
Kutemwa Kwaro Gamba
-
Vane godo svodai
-
ndiko kutonga kwaro garwe my friend.
-
No politics some zimbos are too jealousy vakupengeswa nenhamo
-
Regai atmwema Zanu ose ayo na jah pachavo kutungana kwedzemudanga rinwe
-
ko hanzi masoja aitasei
-
Ko munhu akambomanikidzwa kupa chema here
-
Hanty uyu Jah aka sign kuma illuminates here…kunana P.Sqare uko wakachekeresa mai ..watch out band members….Gd for Baba Harare vakagara vanyumwa vakabuda nguva ichiripo..
-
BT as Zimbos I tink it’s within us to pay respect to da loved ones when it happens kt vafa so Jar his personal guard passed bt akashaya nguva yokuendako kwaakuzoenda kumakuva for wat. … thanks a lot to chase him. … no jealous here da guy got wat hi deserved
-
Benzi. Chirungu chacho haugoni futi wadii kungonyora nemutauro nhaiwe? Kusafunga ikoko ndookunoita kuti muite matakanana akadyi. Mhondi dzevanhu, zvinochamuchawana ipapa chiii?
-
Hezvo hanzii kutuka vamwe. Is everything okay at home Eric Nyahore
-
Hezvo hanzii kutuka vamwe. Is everything okay at home Eric Nyahore
-
Xaa vangani vakafa netsaona..manje kana maida kumuuraya mamutadza…
-
Tukwa haufunge
-
-
But why amana????
-
But for the why
-
Kutemwa kwaro😆😆😆😆
-
binhai munhu
-
Bloody idiots tsvagai mabasa ,kutadza kunorima mbambaira kumusha.Siyai sojah rakadaro.
-
Hmno
-
Kutemwa kwaro garwe
-
MaZanu chete aya, hakuna munhu asingade kuona chakanaka kunze kwe maPF
-
Ndobva adii paya. Ndobva ati ahhh panopaipa can’t get inoshanda
-
Apparently that former bodyguard screwed Jah around over some business deal and that’s when he was fired, so Chris instead of getting his payout salary or wages, Jah called it even which makes total sense to me. What makes Jah the bigger person is him still turning up to pay his last respects to his former life saver, putting all the past squabbles aside. Ndozvinoita munhu akabva kune vanhu, but ma hater will not want to know that.
-
Nxaaa
-
Substance over hype Itai Chikwama, if you got them facts fill us in!
-
-
Good never been this guy’s fan..
-
So sad indeed
-
What was chris nyemba’s worthy zvaitoda kut Jah P azviponderwe
-
Hiiimi!
-
-
any song can be b put in any political social context and mean what the user wants…. mhepo dzamusimukira in the last few days
-
Kutema munhu mazivanhu asina mabasa aya honai ma trouse akapfekwa acho nevari kutema xaa,iwo mazi phone eku Dubaii vana Nokia Michael Jackson,Smadal hameni ikoko.Munhu afa ega uyo kwete kuita sekuti auraiwa ma Jah Pryzah…hama dzenyu zvadzakafa makatema vanani?…xaa kwanai
-
vanhu dzidzai kutaura chokwadi jah prayzah mu Satanist ndosaka akarohwa same thing zvakabva kuita davido paShamwari ndonyaya yakarohwerwa iyoyo kuita mari nehama dzedu haiperi nyaya yacho tichamubata mupfana uyu
-
Iwe tazviwona u are one of the. Marombe anga achitsika makuva achimhanyisa munhu apa futi cash hauna.Manje ukarwadziwA na Jah haupore.jar woye….Woyeee
-
-
Asi vanhu musadaro veduweee. Ko atadzei nhai?
-
Kumbumura mhute video was finally shot in a more nicer way where we saw the soja striding at the grave yards Reporting for the Gheto Youthies GOTWE
-
Soja harife zvekumhanya
-
Vanambwa pfungwa ishoma .
-
Huku ihuku jongwe kana tseketsa
-
Kutiza kwaro gamba kkk
-
Our culture is just smthing else. Inotimanikidza kuchamena kana munhu afa 🤣🤣. Ko kana ndisingade hangu kumuchema kwacho??I ddnt come panhamo yenyu pamaida imimi but If I finally came it means something. ….. I CARE!! Period
Saka munonditemerei nematombo. Haiwawo.
-
that’s why I hate Zimbos with their behavior, can someone tell me that all these stupid pupil were Chris ‘s family??


text:
SVONDO tinokupai tsananguro pamusoro pegomarara rinodaidzwa kuti prostate cancer pachiRungu (repadundiro), iro riri kukonzerawo ndufu kuvanhurume pasi rose.
Gomarara iri rinowanikwa pedyo nedundiro revanhurume.
Zvakakosha kuziva kuti kuvhenekwa gomarara nguva ichiripo pamwe nekuziva paumire maringe neHIV zvinodzivirira ndufu.
Gomarara redundiro ndiro rinonyanyobata vanhurume uye rinokura zvishoma ne- zvishoma.
Hazvisati zvave kunyatsozivikanwa kuti gomarara iri rinokonzerwa nei.
Gomarara iri rinotanga apo macell emudundiro anenge asina kuita zvakanaka zvinoita kuti awande kupfuura huwandu hunotarisirwa.
Macell anenge akura nenzira isingatarisirwe aya anoramba achirarama apo mamwe anofa izvo zvinoita kuti pave nechibundu chinenge chichikura chichienda panyama inenge iri pedyo.
Mamwe emacell aya anokwanisa kupatsanuka opararira kuenda kudzimwe nhengo dzemuviri.
Zviratidzo:
Hapana zviratidzo zvinoonekwa kana gomarara iri richitanga.
Zviratidzo zvegomarara redundiro kana rave padanho repamusoro zvinosanganisira zvinotevera:
- Kunzwa kuda kurasa mvura nguva nenguva
- Kuita dambudziko pakurasa mvura
- Kusanzwa zvakanaka panguva yekurasa mvura
- Kuburitsa ropa kana mbeu yababa panguva yekurasa mvura
- Kunzwa marwadzo pasi kana pamusoro pezvidya.
Zvisinei, zviratidzo izvi hazvireve kuti unenge uine gomarara, asi ukanzwa chimwe chezvazvo, enda unoona chiremba.
Vari panjodzi:
- Njodzi yekubata chirwere chegomarara redundiro yakanyanya kuvarume vechikuru. Vanhurume vari mumhuri dzinozivikanwa nekubatwa nechirwere ichi vanofanira kuvhenekwa pavanosvika makore 40 okuberekwa uye nepamakore 50 kune vamwe vose
- Kana mumhuri mako muine mumwe ane gomarara iri, uri panjodzi yekubatwa nechirwere ichochi.
- Vanhurume vechitema vari panjodzi huru yekubatwa nechirwere ichi kana zvichienzaniswa nemamwe marudzi, uye hazvisati zvave kuzivikanwa kuti sei zvichidaro.
Kuvhenekwa:
- Unokwanisa kuvhenekwa kuburikidza nekutorwa ropa nenzira yeProstate Specific Antigen (PSA test)
- Unogona kuvhenekwa zvakare pachishandiswa nzira yeDigital Rectal Exam (DRE) apo chiremba anoshandisa mawoko ake kuti aone mamiriro anenge akaita dundiro rako.
Zvakakosha kuti unge uchivhenekwa pamwe nekuziva paumire maringe neHIV. Ukarapwa nguva ichiripo, zvinobatsira utano hwako.


text:
Madziya
Muchidzidzo fundoyetsimba, madziya kana dziya (heat kuEnglish) zvinoreva mhando yesimba rinoyerera pakati pezviro zviviri zvine hujoto hwakasiyana.
Madziya anoyerera kubva panzvimbo ine hujoto huri hukuru kuenda kune ine hujoto hudiki. Sokuti madziya anoyerera kubva panzvimbo ine hujoto hwe 100o kuenda kunzvimbo ine hujoto hwe 40o.
Madziya anopimwa nechiyero chinonzi Joule chinove chimwechete chinoshandiswa kupima dzimwe mhando dzesimba.
Tsika[chinja | edit source]
Kana nzvimbo ine kudziya kwakanyanya inonzi ine mbirira, mbiriviri kana kuti chifundi.
- Ndatadza kupinda mumba nokuti mune mbirira.
- Akatadziswa kufema nembirira yesora raitsva.
- Isa mvura pachoto ibve chivhutira - apa kureva - put the water on the fire to take the chill out of it.


text:
Zvinogona kunge zviri nyore kuwana backlinks kune e-commerce website. Zvisinei, iwe unogona kudzivisa iyi yekutsvaga injini yekugadzirisa maitiro sezvazviri HERE KUTI bhizimisi rako ribudirire. Ndiyo mamiriro ekuwanda kwemabhizimusi eInternet. Iyo inogona kunyanya kunyengera kune webvhodhi iyo isina bhulogi.
Unofanirwa kuva wakagadzirira kuti hurongwa hwekuvaka hutano huchatora nguva yakawanda uye kushanda pasinei nokuti iwe unogona kunzwa pamusoro peiyo nzira kubva kune mamwe masangano ekutsvaga kugadzira injini. Vanopikira kuumba yakasimbiswa nehuwandu hwehupfumi mukati memwedzi pamutengo unonzwisisika. Zvisinei, iwe unofanirwa kunzwisisa kuti zvinhu zvose zvinonzwika zvakanaka kwazvo kuti zvive zvechokwadi. Muzvokwadi, zvinotora mwedzi mitanhatu kana kunyanya zvichienderana nebhizimisi rako uye misika yemisika.
Muchiedza chekugadzirisa kweGoogle kwekupedzisira, unofanirwa kuchenjerera zvikuru kuhutano hwemashure. Vanoda kuvakwa pane zvakakosha kumhizha yako, kunyatsorongedza webhupo. Uyezve, unofanirwa kutarisa kana webusaiti yepamutemo yakamborapwa kare kana kuti kwete. Kuumba backlinks, iwe unogona kusimbisa nzvimbo dzako pane peji rekutsvaga kana kuvhiringidza ivo vachiratidza Google kuti hauna kutendeseka.
Iyi nhoroondo yakagadzirirwa kugoverana newe mamwe mazano ekugadzirisa mazano ekushanda anoshanda zvakanyatsonaka kune e-commerce web sources.
Nzira dzekugadzirisa zvikwereti zvakare
nzira dzakawanda dzakasiyana. Zvisinei, shure kwekukundikana kwavo, hukama hwavo hunoramba huripo. Vashandi vavo vekare vezvebhizimisi vachiri kubatanidza kwavari nokuti havana nzira yekuziva mabhizinesi aya haapo uye haatongororizve. Mapeji avo epakombiyuta achiri kushanda, asi hauna chero kukosha kana motokari. Muzviitiko zvakawanda, kuputsika kwekubatanidza checkers hakugoni kuwana.
Kushandisa "nzira inofambisa varume," unogona kushandisa mapeji asina kuwanikwa. Iwe unogona kufarirwa nehutano hwehutori hwakafanana neyako, kuwana mawebsite akafa akabatanidza kwavari. Iwe unogona kukumbira vanhu ava kuti vauye kumashure kune webhusaiti yako pane. Nokushandisa iyi iri nyore nzira yekuvaka nayo yakagadzirwa naBrian Dean (Backlinko SEO blog muvambi), unogona kuvaka backlinks yemhando yako yepaiti nenzira yakasununguka uye yehupenyu.
- Mutengo unotaura chivako chekuvakidzana
Iyi nzira yekuvaka yakabatanidza inoshanda zviri nyore uye inogona kushandiswa nemabhizimisi ose epaIndaneti anoda kuda kuumba zvakakonzera kumashure. Chinhu chose chaunoda ndechokuwana kuti ndeipi michina yehutori ikozvino inotaura nezvechigadzirwa chako uye zvigadzirwa zvaunotengesa, uye wovabvunza nomutsa kuti vawedzere nzvimbo yako yekubatanidza kuongororo dzavo. Zvisinei, usati wabvunza backlinks, unofanirwa kutarisa kana nzvimbo yewebhu inogona kunge yakakura yekuvakira mukana wekuti iwe kana kuti hauna kukosha kwako. Chimwe chinhu chaunoda kutarisa ndechekuti izvi zvinotaurwa hazvibvumirwi.


text:
Mubatanidzwa weMDC Alliance unonzi waita zinyekenyeke zvichikonzerwa nekusawirirana kunonzi kuri mubato reMDC inotungamirirwa navaMorgan Tsvangirai pamusoro pemubatanidzwa uyu.
Zvinonzi vamwe vakuru-vakuru muMDC-T vasiri kuwirirana nepfungwa yekupinda mumubatanidzwa uyu vari kuudza nhengo dzebato iri mumatunhu kuti dzisatambira pfungwa yemubatanidzwa, izvo zvinonzi zvave kuita kuti mamwe mapato ari mumubatanidzwa apererwe nezano.
Vamwe vane ruzivo nezviri kuitika vanoti vamwe muMDC-T vatotanga kutsvaga rutsigiro nechemuvhu kunyange hazvo mapato ari mumubatanidzwa akagovana matunhu ekumirira musarudzo.
Kunyange hazvo mumwe wevatungamiri vari muMDC Alliance, VaJacob Ngarivhume, varamba kuti mubatanidzwa wakatarisana nekuparara, asi vanotenda kuti mune matambudziko anofanirwa kugarirwa pasi nekukasika nevatungamiri vemapato manomwe akaumba mubatanidzwa.
Asi munyori mukuru weMDC-T, VaDouglas Mwonzora, varamba kuti mubato ravo reMDC-T mune vanhu vari kuramba mubatanidzwa weMDC Alliance.
VaMwonzora vanoti bato ravo riri kuenderera mberi negadziriro yemubatanidzwa, vachiti vatongomirira gwaro rinobva mune vari kutungamira nhaurirano vakamirira bato ravo mumubatanidzwa weMDC Alliance, VaJameson Timba, kuti vatange kutsvaga vanhu vachakwikwidza vakamirira bato mumubatanidzwa.


text:
John Muyamba
Rundu-Vakurona momukunda Kavango zoutokero kavavapere magano asi vahepa kutjangesa vana vawo ava vana gwanesa nomvhura ntazimwe ngesi paapa kwahana zere, kerongo mvhura ozo, morwa mahundiro nokulitjangesa kuna kara komawokowoko ntani erongo nye lyoprimere.
Mukurona gerongo momukunda Kavango zoutokero, Teopolina Hamutumwa, novanamberewa vendi momukunda kavakere nelikwamo monomukunda omu kavahundilire vakondi asi vatjangese vana vawo montambo ndunge zokuhova nosiruwo. Elikwamo eli kalitamekere moune kaupwire kumwe nokukahaga moutano nye mbunga kazi kere mononzira tazilikida nomonomuknda valikide nokupa vantu mukumo asi vatjangese vana vawo, omu kava vahundilire asi vakatuke vakaturemo ehundiro lyovana vawo wontambo zokuhova. Mbudi zaHamutumwa sokuhanesa elitjangeso simpe kazikere nye koNBC, Radio wato omu gavatanterere vapurakeni asi vakatjangese vana vawo konosure. Elitjangeso lyovanonagona wontambo zokuhova kwatameke mokwedi kwaPembagona 1, kumwe nokukahaga mwaPembankuru.
Elikido eli kavakere nalyo mononzira lyokugava kovantu asi yinke yina kuhoroka yipo vakondi vadive asi siruwo sina siki sokutjangesa vana vawa ngesi elitjangeso lina tameke.
MwaPembagona dogoro mwaSindimba vakurona ngoso tavagwana nye nombapira dina kulikida munwendi vana mutambura ndi ngapi, mokukwama mwaHamutumua. Mokukwama Hamutumua, katente asi aw okapi vana hara asi dogoro mokwedi kwaMurongagona ntani vana kumona vakurona asi kunakukapaparera vana vawo mavango eyi yina kara asi siruwo oso ngano nosure nare dina tameke nokuronga, kapi vana hara ezonagwiso lyangoso.
Nsene tutameka ngesi kapi yina kumoneka asi kuvhura hena tukatjangese vana vetu mwaMurongagona, vakondi vahepa kutjangesa vanona vawo ngesi, yimo ana kutanta. Hamutumua nombunga zendi kavadiworokesere vakondi asi vahepa kureta vanona wokuremana ntani vakara asi vana pumbwa ekeverero lyewa mokuyavatjangesa morwa siruwo nasinye awo kuvasiga momambo.
Pausili ose kuvhura kugwanena evango varongwa vangoso Kavango zoutokero mukunda gomupe, kwakara novantu woruhepo yipo asi tunahepa vanona mononkondwa rongero detu nampili ngomu dakara asi ado kwalihana. Hamutumua yimo katanterere sayitunga zNew Era, apa kava mupuragerere, nokutanta asi udigu vana kumona momukunda gwawo kuna kara asi vantu vatungamo sinzi sawo kwavaninkiliramo makura elitjngeso kwankenye sure kukara lyahana udumba, eyi ayininkisa asi posiruwo simwe awo kuvapakerera morwa kapi vana kusikamo nye kukwama erongo ngano kapisi yizo ngendeseso zonga ozo.
Sinzi sonosure, kwakara asi nonunu, pwarumwe kuvhura ogwane asi monkondwa kwakaramo tupu vanona murongo navavali ntani kwakara tupu nomurongwa gumwe tupu. Morwa kupira ndi usesu wovanona mitili gumwe kuronga nye ntambo zokuhova, zauvali, nezizautatu omu nadipakerera monkondwa zimwe tupu. Yimo ana kutanta ngoso. Nsene asi vakondi vareta vana vawo navenye kosure, ose ngano natukayipandura,morwa udigu tuna kara nawo asi vanona vasesu mononkondwa rongero eyi kuhoroka unene nosure doponze zodoropa.
Kwato mukurona vana kundindira asi akafute kenyangeso, vakondi vahepa kuza kwankenye sure vakatjangese vanona vawo mawokowoko, ntani nombudi dokuhamena kelitjangeso kuvhura kuligwana konosure nadinye, konomberewa, ntani kovatareli nosure ntani ose yimbapira yinzi tuna hanesa panakara malikwamo nagenye ntani napa tuna kugenda ngesi simpe kunakuvapa yimbapira eyi navavhura kukaresa vakalitarerepo vene. Yimo ngoso ana kuhagekesa mbudi zendi.